
GRYPHISVALDIAE 1860. 

DE 


SPURIIS ACTORUM DIURNORUM 
FRAGMENTIS 
UNDECIM COMMENTATIO CRITICA. 


FASCICULUS PRIOR. 


Motus 
m d /B6A TN 
SCRIPSIT 


HERMAN. HEINZE, 


DR. PHIL. CONRECT. SCHOL. PUBL. TRIBSEENSENS. 


GRYPHISVALDIAE 1860. 
IN LIBRARIA C. A. KOCHIANA. 
(TH. KUNIKE.) 


Mirum videri potest, quod non pauci hujus me- 
moriae extiterunt viri litterati, qui acta populi Romani 
diurna libris singularibus diligenter tractarent. Nec 
tamen est mirandum. Non enim licet casu id evenisse 
putare, sed duxit eodem complures eadem haud dubie 
ratio. Quae fuerit, quum nonnulli professi sint, non 
incertum est. Dixerunt ad antiquas ephemerides per- 
scrutandas eo se commotos, quod recentes vidissent 
quantopere ex initiis tenuissimis brevi adoleverint ad 
publicam quandam auctoritatem. — Itaque comparando 
exprimere se voluisse ajebant imaginem Romanae anti- 
quitatis. Ut vero contingere solet de re antiqua at- 
que ambigua disserentibus, illorum opusculis alii exci- 
tati sunt, ut quae improbarent.in medium proferrent. 
Sic controversia nondum dirempta de diurnis Roma- 
norum agitatur. Qua in pugna hominum doctorum, 
quum ad naturam formamque actorum urbanorum co- 
gnoscendam reliquiae investigarentur, fieri non potuit 
quin animos in se converterent fragmenta undecim longe 
ceteris majora, quae, si vera essent, qualia acta fuerint 
eratissimo ostenderent antiquitatis monumento. Nam 

prima septem spectare feruntur ad annum 586 a.u.c. 
— 168 a. Chr. n. L. Aemilio Paulo iterum C. Licinio 
Crasso coss., tria insequentia ad 692 — 62 D. Junio 
Silano L. Licinio Murena, ultimum ad 699 — 55 iterum 
consulibus Cn. Pompejo Magno M. Licinio Crasso. 
Verum germana an subditicia sint summopere ambigi- 
gitur. "Neque adhuc, quamvis copiose in utramque 
partem disputatum sit, rem dijudicatam esse patronis 
fragmentorum adversarii, adversariis patroni sponte con- 
cedent. Quare operae pretium haud dubito quin fa- 
cturus sit, qui transigere possit controversiam, qua 
sublata rectiore, quam nonnumquam de rerum urbana- 
rum actis legitur, judicio uti oportebit. Quodsi ego 
periclitor de fragmentis illis libellum conscribere, tan- 
tum me esse, ut decidam de re inter viros non in- 
eruditos apprime ambigua, haudquaquam jactaverim. 
Immo accedere ad optimatium in re litteraria contro- 
versiam primo cuique vel homini novo licere credidi, 
si argumentis modo possit quem occupaverit locum 
obtinere. Num quae daturus sim argumenta adeo va- 
leant, judicare non meum est. Quaerentem vero me 
de fragmentorum undecim veritate quem ad finem per- 
duxerit disquisitio instituta, quae opusculo inscripsi 
verba aperte indicant. Non enim possum quin "acta 
illa habeam pro spuriis. Quamquam partium studio 
ne indulgeam certe operam dedi, ita ut contra actorum 
adversarios non semel mihi standum censeam. 

Sed antequam aggrediar ad disputationem, fra- 
gmenta ipsa variis lectionibus adjectis praemittenda sunt. 

Fragmentum B. 


V. K.!) APRILEIS. 
FASCES. PENES. AEMILIVM. 
BENE. MANE. SACRIFICAVIT. AD. APOLLINIS. 
OVE. FECIT. LAVREATVS.2) 

HORA. OCTAVA. SENATVS. COACTVS.*) IN 
HOSTILIA. s. C. FACTVM. EST. VTI.2) PRAFTORES. 
EX. SVIS. PERPETVIS. EDICTIS. IVS DICERENT. 

Q. MINVCIVS.5) SCAPVLA. ACCVSATVS. DE, VI. 
A. P. LENTVLO. APVD. CN.5) BAEBIVM.?) PR.*5) 
VRB. DEFENSVS. A. €. SVLPICIO. 9) 
SENTENTIIS. CONDEMNATVS. XV. 
AMPLIATVS. XXXIII. 


1) KAL. Voss, 2) LAVRENTIAE. Voss, 3) Voss. add. EST. 4) S. 
C. FACTVM. VT. Voss. 5) MINVTIVS. Voss. 6) GN. Voss. 7) BOE- 
BIVM. Voss. 8) PRAETOREM. Voss. 9) SYLPITIO. Yoss. 


Fragmentum BERE. 


IV. K.!) APRILEIS. 
FASCEIS. PENES. LICINIVM. 
FVLGVRAVIT.2) TONVIT. ET. QVERCVS. TACTA. 
IN. SVMMA. VELIA. PAVLLVM.?) A. MERIDIE. 
RIXA. AD. IANVM. INFIMVM. IN. CAVPONA. ET 
CAVPO.5) AD. VRSVM. GALEATVM. GRAVITER. 
SAVCIATVS. 

C. TITINIVS.5) AED. PL. MVLCAVIT.5) LANIOS. 
QVOD. CARNEM. VENDIDBISSENT. POPVLO. 
NON. INSPECTAM, 

DE. PECVNIA. MVLCATITIA.7) CELLA. EXSTRVCTA. 
AD. TELLVRIS. LAVERNAE. 


1) KAL. Voss. 2) FVLVMINAVIT, Voss, 3) PAVLVM, Voss, 4) Deest 
E 


Me ater ee 


in Voss. apographo, — 5) TINTINIVS, Voss, 6) MVLTAVIT. Voss. 
1) MVL'TATICIA. Voss. 


E'ragmentum EE. 


III. K.) APRHILEIS. 

FASCES. PENES. AEMILIUM. 
LAPIDIBVS. PLVIT. IN. VEIENTI. 
POSTVMIVS.?) TRIB. PLED. VIATOREM. MISIT. 
AD. COS. QVOD. IS.?) EO. DIE. SENATVM. 
NOLVISSET. COGERE. 
INTERCESSIONE. P.5 DECIMII?) TRIB. PLEB. 
RES. EST. SVBLATA. 

Q. AVFIDIVS. MENSARIVS. TABERNAE. 
ARGENTARIAE. AD. SCVTVM. CIMBRICUM »). 
CVM. MAGNA. VI. AERIS. ALIENI. CESSIT. 
FORO. 

RETRACTVS. EX. ITINERE. CAVSSAM.*) 
DIXIT. APVD. P. FONTEIVM. BALBVM. 
PRAET.?) ET. CVM LIQVIDVM. FACTVM, 
ESSET. EVM.9) NVLLA. FECISSE. 
DETRIMENTA. IVSSVS.^) EST. IN. SOLIDVM. 
AES. TOTVM. DISSOLVERE. 


1) KAL. Voss, 2) POST. Voss. 3) Abest in Vossiano apogr. 4) PVH. 
Voss, 5) CYMBRICVM. Voss. 6) CAVSAM. Voss, 7) PRAETOREM. 
Voss. 8) ILLVM, Voss. 2) DECIMI. Reinesius, ^) IUS. Reines. 


Fragmentum REV. 
PRID. K.!) APRILEIS. 
FASCES. PENES. LICINIV M. 
LATINAE. CELEBRATAE. ET, SACRIFICATVM. 

IN, MONTE. ALBANO. ET. DATA. VISCERATIO. 
INCENDIVM. IN. CAELIOLO.?) INSVLAE,. DVAE. 
ABSVMPTAE. SOLO. TENVS. ET.*) AEDES, 
QVINQVE, AMBVSTAE, QVATVOR. 
DEMIPHON.?*) ARCHIPIRATA. CAPTVS. A. 
€N.^) LICINIO. NERVA. LEGATO, 

IN. CRVCEM. ACTVS. 

VEXILLVM, RBVBEVM, IN. ARCE. POSITUM. 
€CO058,*) SACHAMENTO. NOVO. ADEGERVN'T. 
IVVENTV'TEM. IN. CAMPO. MAHKTIO, 


1) KAL. Voss, 2) COELIOLO. Voss, 3) AD, Voss, ED. Reines. 


1) DEMIPHO, Voss, 5) GN. Voss. 6) COSS, Voss,, abest ap Keines, 


NW'razmentum V. 


KAL. APHIL. 
L. AIMILIO, PAVLLO. Il. 
€, LICINIO, CI ASSO. COS. !) 
PAVLLVS. COS. ET CN.) OCTAVIVS. PRAFE.?) 
PALVDA'TI, EGRESSI. SVNT. VEBE., IN. 
PIOVINCIAM. MACEDONIAM., 
PROFECTI. INGENTI.^) ATQVE, INVSITATA. 
FREQVENTIA, PILOSEQVENTE. 
LODS UV. v. v, T0L1AÀ, SACRAR YIA. 
EX, AEDIBVS, 9) , ;.. . . «. «. VSQVE, AD. 
CAHRINAS. ET. SACELLVM. STRENIAE,?) 
MAGNA. CONSTERNATIONE, VICINORVM. 
FVNVS. MARCIAE., *) SEX. F, CVM. MAIOHFE. 
POMPA. IMAGINVM. QVAM, FREQVENTIA, 
HOMINVM. 
PONTIFEX, SEMPRONIVS. EDIXIT. MEGALESIA., ?) 


1) Ll, AIMILIO, CON. absunt in. Vossiano exemplari, — 3) GN, 

Voss, non habet Keines, 3) PRKAETOH. Voss. 4) INGENTE. Voss. 
5) GN. Voas,, Ieines, omisit, 6) AEDILIBVS. Voss, Spatium idem non 
dedit. Lieberkuehnius conjicit: CVRSA'TTIO. PROSEQVENTIVM. TOTA. 
SACRA. VIA. EX. AEDIBVS. REGIS. VSQVE, AD. sqq. 7) STERNIT. 
Voss, 8) MARTIAE, Voss, 9) PONTIFEX, MEGALESIA: absunt à 


Vossiano. 


Frazmentum WV BE. 
IV.1) NON. APRIL. 
VER. SACRVM. VOTVM. DE. PONTIFIC. ?) 
SENTENTIA. A. BAEBIO. ^ PRAETORE. 
LAVTIA. LEGATIS. AETOLVM. *) DATA. 
X. X. ^ AER. GRAVIS. IN. SINGVLOS. 
DIMIDIVM. EIVS. COMITIBVS. *). 

M. AEBVTIVS. ?) IN. PROVINCIAM. SVAM. 
SICILIAM. PROFECTUS. EST. 5) 
EPVLVM. IN. FVNERE. MARCIAE. ?)) POPVLO. DATVM. 
A. FILIIS. EIVS. Q. ^) ET L. METELLIS. 
ET. LVDI. SCAENICI. FACTI. !!) 
CLASSIS. CARTHAGINIENSIS. *) OSTIAM. '*) 
INGRESSA. CVM. TRIBVTO. 


1) IIl. Voss, 2) PONTIFICVM. Voss, 8) AETOLORVM. Voss 
)) CCM., Voss. 5) AEHIS. Voss, 6) COMITIB. Voss, 7) EBVTIVS, Voss. 
M) Abest a Vossian. 9) MAIVTIAE. Voss, 10) CO. Voss, 11) Abest à Voss, 
12) CAR THAGINEÉNSIS, Voss, 13) HOSTIAM. Voss, 9) BOEBIO., Reines, 


E'razmentum WVIWIE. 
Hl, NON. APHIL. 
€ ") POPILIVS. LAENAS. €.?) DECIMIVS. C. HOSTI- 
LIVSs. LEGATI. MITTVNTVR. AD. REGES, SVRIAE. *) 
KT.?) AEGVPTI,?) AD. BELLVM. INTER. IPSOS, 
COMPONENDVM. 
LEGATI. DENE. MANE CVM. TVRBA. 
CLIENTIVM, ^) ET. PROPINQVORVM. SACRIFICA- 
RVNT.5?) AD, CASTORIS. DIS PENATIBVS. 


" 


P. R. TAVRO. FECER. ET. PERLITARVNT. 
PONT. MAX... t... .IN: AEDE. VESTAE. 
DL RU. m. OM PE PATRI 


1) CAL. Voss, 2) CAI Voss. 3) AC. Voss, 4) AEGYPTI, Voss. 
5) CLIENTVM. Voss. 6) FECERVNT. Voss. 7) PONTIF. Voss. 8) Spa- 
tium non est in Vossian. 9) Absunt in Vossian. 2) SYRIAE. ET, AEGYPTI. 


Reines, 


Fragmentum VEZ. 


D. IV. SYLLANO., L. MVRE. COSS. 
A. D. HL IDVS. SEXTIL. 
FASCES. PENES. MVRENAM, 

Is. BENE. MANE. SACRVM. FECIT. AD. 
CASTORIS. DIIS. PENATIB. PVB. INDE. 
COEGIT. IN. CVRIA. POMPAE. !) 
SYLLANVS. CVM. ACCENSIS.?) CAVSAM. DIXIT. 
APVD. Q. CORNIFICIVM. PRO. SEX. RVSCIO. 
EX. MVNICIPIO. LARINATI. ACCVSATO. 
DE. VI. PRIVATA, 

ACCVSAVIT. L. TORQVATVS. FILIVS. ABSOLV- 
TVSQVE. EST. REVS. SENTENTIIS. XL. 
DAMNATVS XN. 

TVMVLTVS. IN. SACRA. VIA. INTER. OPERAS. 
CLODIL PVLCHRI. ET. SERVOS. T. ANNII. 
BRNASDO SLE LO. ET. Q. 3) 

S. C. FACTVM. NE. MVLTÀ. AERARIORV M. 
TRANSEAT. AD. HEREDES, 

TONVIT. SVB. MERIDIEM. FVLGVRAVIT. ET. 
QVERCVS. TACTA. IN. SVMMO, ARGILETO. 


1) Lieberkuehnius conjicit: POMP. SE. i. e. Pompeja senatum. 
Dodwellus emendat: INDE. SENATVM. COEGIT. IN. CYRIA. POMPEIA, 
Zellius conjectat: INDE. COEGIT. SEN. IN. CVRIA. POMPEIA. 
2) Dodwellus scribendum putat: ACCENSO. 3) Lieberk. ita locum sup- 

plet: RIXA. POPINARIORVM. ET. QVOQVORVM. Ego legendam pro- 
pono: RIXA. POPINONYM. ET. QVAESTVARIARVM. vel QVADRAN- 
TARIARVM, 


Fragmentum EX. 
A. D. V. KAL. SEPTEMB. 

M. TVLLIVS. CAVSAM. DIXIT. PRO. CORN. 
SVLLA. APUD, IVDICES. DE. CONIVRATIONE. 
ACCVSANTE. TORQVATO. FILIO. QVINQVE. 
SENTENTIIS. OBTINVIT. TRIB. AERAR. 
CONDEMNARVNT. 

FASCES. PENES. SYLLANVM. 

TRIB. PL. INTERCESSERVNT. S. C. DE. 
TRIBVTIS. LAODICIAE. VT. DARENT. 
PRAEDES. 

PRAETOR. VRB. FILIAM. EO. DIE. !) 
DARET. NVPTVM. EDICTO. MONVIT. 

SE. IVSs. NON. DICTVRVM, ET. VADIMONIA. 
OMNIA. IN. DIEM. QVINTVM. DISTVLIT. 
TESTAMENTVM. MELIONIS. ALLATVM. 
MYCENIS. PRAETOR. PEREGRINVS. 
RESCIDIT. Q. 2) EXPRESSVM. ERAT. AB. 
EO. TORMENTIS. 

C. CAESAR. IN. HISPANIAM. VLTERIOREM. 
EX. PRAETVRA. PROFICISCITUR. DIV. 
PRIVS. RETARDATVS. A. CREDITOBIBVS. 
Q. TERTINIO. PRAETORI. IVS. DICENTI. 
NVNCIVS. ALLATVS. EST. DE. MORTE. FILII. 
FICTVS. AB. AMICIS. COPPONII. REI. DE. 
VENEFICIO. VT. CONCILIVM. DIMITTERET. 
ILLE. PERTVRBATVS. DOMVM. SE. BECIPIEBAT. 
SED. RE. COMPERTA. PERSEVERAVIT. 
IN. INQVIRENDO. 

C. ACTIVS. COPPONIVM. VENEFICII. 
POSTVLAVIT. DIVINATIO. ACTIVM. INTER. 


vue MEM CURE 


ET. SEPASIVM. MINOREM. DE. ACCVSANDO. 
ACTIVS. OBTINVIT. Q. ?) SEPASII. VXOR. 
SOROR. ESSET. NVRVS. COPPONII. 
RIXA. AD. FORNICEM. EABII. ET. CAEDES. 
GLADIATORVM. DVORVM. EX. LVDO. 
CVRIONIS. 


1) Lieberk. interponit hoc loco: CVM.  Dodwellus aliique ita emen- 
dant: CVM. PRAETOR. VRB. sqq. 2) et 3) hoc esse putatur: QVOD. 


Fragmentum X. 
A. D. III. KAL. SEPT. 

FVNVS. METELLAE. PIAE. VESTAE. 
VIRGINIS. ILLATAE. SEPVLCRO. SVORVM. 
MAIORVM. VIA. AVRELIA..- 
CENSORES. LOCAVERVNT. REFICIENDVM. 


TECTVM. All. LOQVENTIS. H. S. XXV. 
Q. HORTENSIVS. SVB. VESPERVM. 
ORATIONEM. HABVIT. PRO. ROSTHIS. 
DE. CENSVRA. ET. BELLO. ALLOBROGVM. 
RELIQVIAE. CONIVRATORVM. CVM. 

L. SERGIO. TVMVLTVANTVR. IN. 
HETRVRIA. 

CAVPO. AD. TRES. TABERNAS. OCCISVS. 
A. THRACIBVS. EBRIIS. IN. VIA. 
PVBLICA. 


Fragmentum XI. 
GN. POMPEIO. MAGN. II. 
M. LICINIO. CRASSO. II. COSS. 
KAL. MAII. 
COSS. IN. GALLIAM. PROFECTI. 
AD. C. CAESAREM. 


donee vides septem fragmentis primis textus recensio- 
nem extare. Quem dedi textum Pighii apographum perhi- 
bet, cum quo quatenus Isaaci Vossii descriptio discrepet 
sub lineolis notavi. Reliqua lectionum varietas non ex arche- 
typo, sed ex edentium partim errore fluxit partim e conje- 
cturis, Extrema vero fragmenta quattuor, quandoquidem uno 
tantum apographo Vossiano leguntur, nullam exhibent scri- 
pturae discrepantiam, nisi quas nonnulli putarunt emendatio- 
nes proponere posse. 

Qua ratione utrumque apographum confectum sit ut 
cognoscatur, supersedere haud licet quin quae de historia 
fragmentorum exquiri adhuc potuerunt brevi referam, quam- 
quam novi quidquam quod afferam non habeo nec alium 
quemquam credo habiturum. 

Primum scire oportet neminem omnino eorum, qui fra. 
ementa vel descripserint vel ediderint, vidisse ipsum arche- 
typon. Apographa erant, quae manibus virorum doctorum 
circumferebantur. Neque vero ante sextum decimum p. Chr. n. 
saeculum ulla exemplarium illorum descriptorum mentio fit. 
Justus Lipsius primus ea memorat ad Tacit. Annal l. XV. 
p. 455 edit. 1581 pauca haec verba laudans: Argumento 
libri lintei pontificum, in queis scriptum: | INCENDIVM. 
IN. CAELIOLO reliqua. Tum M. Velserus opp. Norim- 
berg. 1682 p. 854 in epistola ad Camerarium anno 1596 

data haec tradidit: Interim excerpta ex linteis pontificum 
libris Ortelii aut Vivis aut cujusvis potius fide mitto. Deinde 
Pighius. septem fragmenta prima Annalibus suis magistrat. 
et prov. senat. populique Roman. tom. II. p. 378 interponens 
anno 1615 primus prelo subjecit ita praefatus:  Attestatur 
antiquissimae tabulae fragmentum ejusdem anni (986 u. 168 
a. Chr.) dierum septem acta urbana nobis pulcherrime re- 
praesentans: cujus exemplum exscriptum, inter schedas Lu- 
dovici Vivis olim repertum, nobis communicavit vir eruditione 
singulari antiquitatisque investigandae studio non minus quam 
nobilitate commendandus Jacobus Susius. "Textum autem 
Pighianum Reinesius inscriptionum Syntagmati suo anno 1682 
inseruit p. 940 —343. — Qui tertius fragmenta typis exscri- 
benda curavit Henricus Dodwellus in Appendice praelectio- 
num Camdeniarum p. 665 sqq. septem illis quattuor postrema 
primus adjunxit fragmenta omniaque genuina censens com- 
mentario explicavit locupleti, ita ut ex ejus nomine nuncu- 
pari soleant Dodwelliana. Qua ratione ea aeceperit in prae. 
lect. VIII c. X p. 334 anno 1692 refert: Collegerat, inquit, haec 
(fragmenta) editionique paraverat inedito Inscriptionum volu- 
mine Paulus Petavius. Inde exscripsit vir maximus memo- 
riae celeberrimae Isaacus Vossius. Ab eo accepit vir cl. 
Hadrianus Deverlandius, qui mecum communicare dignatus 
est. Haec spectans verba Dodwellus, antequam fragmenta 
ipsa cum lectore communicavit, in Appendice prael. Camd. 
p.654 de eorum origine et recensionibus copiosius ita dis- 
seruit: Memini, lector, illo in loco fragmentorum nonnullo- 
rum librorum linteorum veterum, quorum me participem 
fecerat cl, Beverlandius. Ea jam, quia ad historiae Roma- 
nae fontes spectant, tecum communicare decrevi. Ea tum 
omnia inedita putabam. Postea partem eorum priorem a 
Stephano Vinando Pighio ad annum urbis pro epocha (quam 
sequitur ipse) Capitolina DLXXXV, Varroniana DLXXXVI 


editam reperi. Accepit a Jacobo Susio Pighius in Ludovici 


Gruterum inscriptionibus. Editionem illam primariam Pizhu 
sequor a Reinesio descriptam, quod formam ipsam servavit 
tabulae marmoreae a Vossii descriptore, quieunque demum 
is fuerit, nezlectam, quod factum tamen nom oportuit €on- 


tul autem eum Vossii apographo, si qua fortasse melioris 

lectionis suzzesserit codex Petavii unde sua des 


Vossius. Potuit enim, «qui 

fragmenta, quam constat vidisse (si tamen 


marmore ipso € Paulus Petavius. Haee Dodwel. 
b 


lus. Pighio ergo debemus, si est quod debeamus. superie- 
um fragmentorum septem descriptionem, inferiora Is. Vos- 
sio. Ipse vero Vossius fragmenta licet nom ediderit, tamen 


zm 


jam, priusquam Dodwelli cura in lucem prodirent, in Catull 
editione sua anni 1684 p. 73 et 533 citavit. Prieri enim loes: 
Hujus porro expeditionis, inquit, mentio quoque 8t im fra- 
emento, quod habeo e libris linteis mazistratuum Eom.. in 
quo ad V Kal. Sept. haec invenio: C. Caesar et quae sequuntur 
P.333 autem de ephemeridibus quas vocat haee motat: Eo 


autem libentius haec moneo, quod necdum in lueem prodiere 
u 


haec fragmenta. Partem dumtaxat exhibuit Pighius im suis 
Annalibus, sed longe plura sunt, quae penes me sunt, quae- 


que ipse non vidit, quamvis utraque ex eodem Ludoviei Vivis 
vetustissimo ut opinor exemplari fuerint deseripta. Postremus 
vero virorum doctorum, qui frazmenta, antequam typis ex- 
pressa pervulgarentur, scripta accepit, aeeepta edidit, Georz 
Graevius est, qui anno 1697 in Suetonio suo ad Caesarem 
c. 20 septem tantum dierum superiorum acta litteris mandans 
haec narravit: Actorum antiquissimorum senafus anni mimi- 
rum 389 exemplum illustre mihi non ita pridem ex Britannia 
misit virtute et doctrina in primis conspieuus vir J. Lock, 
quem et honoris et amoris, quo eum prosequor, causa nomino. 
Scribit id secum communicasse illustrissimum Comitem de Car- 


bury excerptum ex perantiquo codice. Et inferius Graevius ad- 
didit: Priorum trium dierum'acta debemusgenerosissimo Comiti 
de Carbury et ejus munere cl. v. Lockio. Ceteros dies ex- 
cerpsi ex annalibus Stephani Pighii etc. Unde comes ille de 
Carbury textum nactus sit, licet Graevius taceat, ex Dod- 
wello compertum habemus. In Append. enim Praelect. p. 779 
nominatim Beverlandium, a quo et ipse acta acceperat, etiam 
domino Carbury ea dedisse memoriae prodidit. Edidit, inquit, 
praeterea partem horum actorum urbanorum priorem in iterata 
Suetonii editione Cl. Graevius. Et quidem partem illius par- 
tis aliquam ex apographo Vossiano. Quae enim cum Graevio 
communicavit dominus Carbury, ea ipsum a Cl. Beverlandio 
accepisse ipse nobis indicavit. Hactenus Dodwellus. Itaque 
Graevianam quoque editionem patet ad Vossium recurrere. 
Manifestum ergo est primum fragmentorum undecim pos- 
sessorem summo omnium, quorum in manibus exemplaria 
scripta fuerint, consensu vocari Ludovicum Vivem. A Vive 
vero duae exierunt actorum editiones, quarum altera quat- 
tuor fragmentis amplior lectionibus non raro discrepat. Altera 
autem minus ampla prius divulgata est. Haec videtur potis- 
simum inter Batavos et Germanos circumlata, illa inter Fran- 
eogallos et Anglos. Priorem habebant Lipsius, Velserus, 
Susius. À Velsero Camerarius, Pighius a Susio accepit. Unde 
Lipsius eam consequutus sit quamvis non indicetur, vix tamen 
dubitare licet quin indidem unde ceteri. Velserus ad Vivis 
fidem delegat, ab eodem Susii exemplar profectum esse con- 
stat. Altera recensio quin ex eodem fonte fluxerit dubium 
esse non potest. Primus enim P. Petavius eam possedit, 
quam Vossius exscripsit. Vossius vero l.l. p. 933 diserte tradit 
sua non minus quam Pighiana fragmenta ex eodem Ludovici 
Vivis vetustissimo exemplari fuisse descripta. Ne quis contra 
dicat, moneo voces a Vossio additas: ut opinor aperte refe- 
rendas esse ad eas quibus interposita sunt: vetustissimo exem- 
plari. Nihil igitur ille de possessore exemplaris dubitavit, 

dubitanter dixit de exemplaris vetustate. A Vossio fragmenta 
Beverlandius cepit, qui ea duobus viris tradidit Dodwello et 
comiti de Carbury. Hic, quot fragmenta incertum est, cum 
Lockio communicavit, Lockius certe partem tantum Graevio 
misit. 

Habes historiam fragmentorum; quae inde efficienda sint 
partim paulo inferius excutiam, partim differam, donec ad 
tertium quartumque primi fragmenti versum de variis utrius- 
que recensionibus disputaverim. 

Qui primi acta acceperunt, aliis dederunt, ediderunt, num 
genuina sint in dubium non vocarunt, Unus Velserus fidem 
ejus, cui acta deberentur, non magis agnovisse videtur quam 
Romani Poenorum. Verum postea, licet multi qui fidem iis 
tribuerent usquequaque fuerint, fere totidem extiterunt qui 
pernegarent. Eos tantum tractem, qui tota haec fragmenta 
vel libris singularibus vel de actis Romanorum disserentes 
in disquisitione posuerunt, reliquos qui oblata tantum occa- 
sione ea modo contenderunt aut subditicia aut genuina esse 
utpote ab aliis enumeratos omiserim. 

Primus igitur fragmentorum interpres Dodwellus fuit in 
libro supra laudato. Qui quum nemo etiamtum esset, qui 
acta doctis argumentis impugnasset, commentarium con- 
scripsit non defensionem. Sed quantumvis obcaecata sit 
fragmentorum admiratione, tamen excusari potest propterea 
quod scripsit quo tempore acta non nimis multo ante per- 
vulgata tamquam antiquitatis reliquiae magna paene ubique 
fruerentur veneratione. "Tum Petrus Wesselingius nominan- 
dus est, qui in Probabilibus suis Franequerae 17931 ed. inde 
a p.394 historicis imprimis argumentis ficticia esse fra- 
gmenta demonstravit tanta acie ingenii, ut qui postea actis 
adversarentur suis quasi humeris etiam nunc omnes sustineat. 
Eoque major ei laus debetur, quod primus omnium fuit, qui 
non singulis modo notis sed fere tota fragmenta per- 
lustrando falsam de iis opinionem jam diutius conceptam 

eonvellere et labefactare coepit. Clericus (Le Clerc) deinde 
in libro inscripto Des journaux chez les Romains. Paris. 1838 
a p. 261 usque ad p. 941 Wesselingii argumentatione probata 
eo processit, ut ostenderet quibus veterum locis despoliatis 
falsarius recentior centonem actorum suisset.. Quamquam 
non diffitemur virum Francogallum suo more nonnunquam 
disputasse audacius. Attamen patroni actorum non deterriti 
sunt. Princeps Lieberkuehnius extitit, qui in epistola critica 
ad Le Clercium initio libelli Vindiciae librorum injuria suspe- 
ctorum Lipsiae 1844 data non modo ab adversariorum 
impetu ea vindicare tentavit sed duxit pro pretiosissimo an- 
tiquitatis monumento. Cujus viri doctrina haud exigua est, 
judicium non prorsus laudabile. Sie doctius quam sagacius 
disserendo quasi quodam jure longiore acta perfudit, in quo 
singula fragmenta pisciculorum instar natare videantur. Sed 
vereor ut de Lieberkuehnii epistola idem ac de Salmasii in 
Solinum commentario judicetur jus suavioris esse saporis 
quam pisciculos. Post autem Lieberkuehnium non praeter- 
mittenda est Renssenii De diurnis aliisque Romanorum actis 
disputatio Groningae 1857 emissa, quae inde a p. 60 usque 
ad finem haec fragmenta tractat. Sed licet nonnulla nova 
quae fragmentis opponit attulerit, plurima tamen Lieber- 
kuehnii argumenta reliquit non confutata. Ceterum quanti 
faciendum Renssenii opusculum arbitrer, in censura mea, 
quae in Muetzelli diario Zeitschr. f. d. Gymnas. Wesen XII, 
1858 p.429—439 typis expressa est, copiosius exposui. Po- 
stremus Zellius fragmenta pertractavit in dissertatione: Ueber 
die Zeitungen der alten Rómer, quae est in ejus libro Ferien. 
schriften. Neue Folge. Heidelb. 1857. Ibi vir multo quam 
Lieberkuehnius cautior a p. 109 fragmenta Dodwelliana dis- 
quirens eo pervenit, ut genuina an spuria sint nondum 
liquere dicat. Sed saepenumero dolendum est quod vir 
eruditissimus nodum in scirpo quaerere solet. Numquam 

tum patronis sua cuique tribuere nonnunquam tamen his 
plura dat, quippe quum ubi illis nullae obstant sibi conquirat 
difficultates. Itaque fere ubique in acie quodammodo videtur 
cultri acuti saltare. Cujus viri libram quod interdum in 
transcursu refutaverim ignoscatur peto quia propemodum 
confecto opusculo in notitiam meam venit. 

Hi fere sunt qui in disquisitionem fragmenta vocaverunt 
accuratiorem. Ex ceterorum vero numero, qui quasi obiter 
de iis sententias tulerint, eos solos laudare liceat, quos Lie- 
berkuehnius, cujus libellus p. 16—21 plurimos diligenter con- 
gessit, aut praetermisit aut nondum editis libris citare ne- 
quibat. Neque tamen omnes omnino qui supersint me posse 
nominare opinor.  Causidicis igitur fragmentorum annume- 
randi sunt Nitsch. Beschreib. d. háusl. wissenschaftl. etc. Zu- 
standes der Rómer, Erfurt. 1788 I p. 533 sq. et Klotz. Handb. 
d. Litter. Lips. 1846 I p.132 sq. Dubitat num sincera sint 
Baehr. Gesch. d. róm. Litter. Carolsr. 1844 ed. III t. II $.227 
p.119. Fidem iis aperte abjudicant hi jurisconsulti*) Bach. 
Hist. jurisprud. Rom. IL, 2, 3 $. 5 sq. ed. Stockmann. Lips. 1807. 
Zimmern. Gesch. des róm. Privatrechts. Heidelberg. 1826 IL 1 
p. 124 n.9. Kraut. De argentar. et nummular. Gotting. 1826 
p. 11. Walter. Gesch. d. róm. Rechts bis auf Justinian. ed, Il 
Bon. 1845 I S. 124. p. 146. N. 11. Quibus accedunt hi philo- 
logi et historici: Baumgarten- Crusius ad Sueton. Caes.20 
ed. Lips. 1826. Interpres vocis actorum in Forcellini Lexico 
totius latinitatis ed. in-Germania prima. Schneeberg. 183l. 
Drumann. Gesch. Roms nach Geschlechtern. Regiomont, 1834. 
III p.196. N. 94 et p. 264. N. 64. Adolf. Schmidt. Das Staats- 
zeitungswesen d. Róm. in Zeitschr. f. Gesch. wissensch. Be- 
rol. 1844 I p. 314—319. Hofmann. Der róm. Senat. 1847 p. 130 
n.3l. Bernhardy. Róm. Litt. Gesch. ed. III. 1857. p. 75 sq., 
denique auctor non nominatus disputationis inscriptae Aus d. 


1) Adjicias Ritter. ad Heineccii Hist. jur. civ. Rom, ac Germ. Argen- 
tor. 1751 praefat. p. 1V sq. 


rüm. Alterth. Der óffentl. Tagesanzeiger in. diario Die Grenz. 
boten edito a G. Freytag. ét J. Schmidt. Lips. 1857 semestr. Il. 
t. IV. p. 48 sq. Nuperrime accessit Aem. Hübner. senatus 
populique rom. actis Lips. 1859 p.3sq. Ex his ceteris longe 
praestant, quae Ad. Schmidt. de fragmentis quamvis breviter 
disputavit. 

Jam vero aggrediamur fragmenta.  Agzredientibus autem 
multa quae iis adversentur peti posse jam a rationibus vi- 
dentur externis. Ejusmodi prima nonduin oportet ex ipsis 
fragmentis repetere. Immo Suetonii locus Caes. 20: Inito 
(consulatus) honore primus oimnnium (Caesar) instituit, ut 
tam senatus quam populi diurna acta conficereutur et pu- 
blicarentur etc., decem certe fragmenta priora quae ante pri- 
mum C. Julii Caesaris consulatum anno 695— 59 gestum 
confecta et publicata esse traduntur, ut spuria jam manifesto 
condemnare videtur. Atque apparet fragmenta defendi non 
posse, nisi sumatur aut Suetonium aberrasse a. vero aut 
locum córruptionis macula aliqua inquiuatum aut alio atque 
artis. grammaticae praecepta flagitent sensu aeciplendum 
esse. Sed posteaquam Ernestius exeursu edit. suae Suetonii 
ad h.l et Suetonii fidem et integritatem loci evicit, neu- 
tra in dubium vocatur. Eo cupidius tertium illud arreptum 
est non solum a patronis fragmentorum sed etiam ab ad- 
versariis, qui tamen credebant dieta veterum inveniri, qui- 
bus jam ante Caesarem consulem aeta diurna extitisse fieret 
liquidum. — Verum dicta illa non ad diurna populi Romani 
sed ad alia acta spectare nuperrime luculenter demonstra- 
verunt Hlullemann. Disputat. critic. de annal, max. Amstelod. 
1858 p.99— 49. Renssen. l.l. p. 14—17. Zell.].l. p. 12—14 et 
p. 231 n. 7. Quamobrem quicunque tamen fragmenta vindicare 
vult, ei uno contortae Suetonii interpretationis refugio uten- 
dum est. Nec non utebantur. Complures enim viri docti 
Behr. Obss. quaed. in duos Sueton. loc. vit. J. Caes. Gerae 
1822 p.12 sqq. Zell. Morgenbl. f. gebild. Leser 1885 p. 531 sq. 
2 


, 


REEL 


ci MR pam 


et Ferienschrr. p. 14. Le Clerc. l.l. p. 197. Lieberkuehn. De 
diurn. Rom. act. Vimar. 1840 p.15. | Ad. Schmidt. l. l. p. 318 
conjunctiones tam — quam apud Suetonium l.l. idem signifi 
care censebant atque ita — ut vel eodem modo — quo, ita- 
que Caesarem eodem modo senatus acta instituisse, ac po- 
puli diurna in usu jam fuissent. At talem interpretationem 
jam Hullemann. p.43 et Renssen. p. 14 ut indignam de qua 
disputetur rejecerunt; redarguisse mihi videor in censura illa 
libelli Rensseniani p. 430 monendo eam semper vim inesse 
tam — quam conjunctionibus ut de gradu praedicentur, ita 
— ut vero non praedicari nisi de modo. Quibus particulis 
commutatis quam ineptus interdum sensus evadat eo ipso 
exemplo Suet, Aug. 66. ibidem ostendi, quod Ad. Sehmidtius 
l.1. p. 313 allegaverat ad interpretationem suam fulciendam. 
Taceam minime tolerari posse quod eadem verba Suet. Caes. 
90: conficerentur et publicarentur, si interpretatio illa ad- 
mitteretur, de diversis temporibus modo de imperfecto modo 
de plusquamperfecto acciperentur. Quare nisi forte alia 
exempla detegentur sententiam contrariam firmantia, usque- 
quaque erit explodenda et in eo perstandum, ut Suetonii 
locum .de Latini sermonis consuetudine non decessisse 
statuamus. Quum ergo Caesar consul primus omnium in- 
stituerit, ut non minus populi quam senatus diurna acta 
conficerentur, decem fragmentis primis actorum populi diur- 
norum fides videtur abneganda esse. At vero faciamus 
jam ante Caesarem consulem acta diurna fuisse, hoc tamen 
tenendum est omnes, qui nuper in illa steterint sententia, 
praeter Lieberkuehnium in eo consensisse, ut diurna tum 
demum conscribi coepta contenderent, quum annales màximi 
P. Mucio Scaevola annis u. inde a 624 usque ad 650 ponti- 
fice maximo publicari desissent. Hoc si demus quamquam 
non concedimus, licet fragmentum VIII. IX. X. e periculo 
eripi possit, quanam ratione liberentur septem prima? Nihil 
respondent praeter Dodwellum Append. ad Prael. p. 652--654 
et Lieberkuehnium De diurn. Rom. act. p. 15, qui, si quid tan- 


dem velit percipio, Dodwelli sententiam fere recoxit. Is af- 
firmare non dubitat etiam.ante P, Mucium acta diurna a scribis 
publicis conscripta et ex his deinde annales maximos a 
pontifice confectos esse. Ita nimirum et diurna acta publica 
auctoritate scripta et annalium tabulae publicae dierum haud 
scio an singulorum quoque digna memoratu notantes simul 
existebant, ne publicorum monumentorum opinor parum esset 
praesertim quo tempore antiqui Romani rabie quadam sceri- 
bendi abrepti videantur. Qui porro factum putemus, ut, si 
quo tempore annales maximi eodem etiam acta diurna com- 
ponebantur, nemo omnium auctorum veterum uspiam mentio- 
nem actorum in rebus illius temporis injecerit? Sed missam 
faciamus meram conjecturam jam ab Ernestio ll. merito 
abjectam. — Annalium. vero maximorum ipsorum fragmenta 
septem dierum illorum acta esse, nemo adhuc defendit nec 
quemquam defensurum credo post Schwegleri Róm. Gesch. 
Tubing. 1853 Ll, 1 p.7 sqq. de annalibus pontificum disquisi- 
tionem. Qui quum res memoratu dignissimas tantum impri- 
mis religiosas simplicissimis verbis in eos relatas esse pro- 
baverit, quis tam futiles res, quibus fragmenta scatent, a 
pontifice maximo etiam verbosius iis inseriptas contendet? 
Nec facile quisquam percipiet, quo modo septem fragmenta 
eaque non exigua annalium maximorum hucusque servari 
potuerint, quos ne antiquorum quidem scriptorum Komano- 
rum post Verrium Flaccum quisquam suis oculis inspexit. 
Accedit quod minime constat annales maximos confectos 
publicatosque esse per singulos dies. Haec vero quum ita 
sint, quibus aliis argumentis superiora septem fragmenta 
vindicentur non prorsus liquet. Ergo manifestum est, quanto- 
pere jam Suetonius solus fragmentorum fidei refragetur, 
Nee vero non suffragatur eorum origo. Nemo unquam 
archetypon vidit, ac tamen de marmoreis tabulis Dodwello 
Append, p. 651 auctore, teste Pighio l.l. de tabula antiquis- 
sima, Vossio ad Catull. p. 333 testante ex eodem Ludovici 


DI. 


90 — 


Vivis, viri Hispani, vetutissimo exemplari traduntur descripta. 
Quo modo marmor tam pretiosum perditum ire potuerit non 
magis indicatur. Quantam vero in suspicionem monumento- 
rum neinini cuiquam cognitorum quae feruntur descriptiones 
cadere oporteat, per se ipsum intelligitur. Augetur suspicio, 
si ex Hispania, subditiciarum inscriptionum Romanarum quasi 
patria eas manasse legimus. Summe vero diffidimus ani- 
madvertentes in eam cui inscripta fragmenta dicuntur mate- 
riam. MRectissime Schmidtius l.]. p. 317 urget ineptissimum 
esse, si quis opinetur, acta urbana quotidie proposita in 
marmorearum tabularum fere ter centena millia fuisse in- 
scripta, tot tantaque monumenta aut numquam confecta esse 
posse aut nequisse unquam adeo interire, ut undecim tan- 
tum fragmenta minima servarentur. Verum non marmori 
sed vel tabulis dealbatis, ut Schmidtius l. c., vel chartae, ut 
Renssenius l.l. p.51 vult, acta diurna inscribebantur. Quare 
quae de marmoreo archetypo referuntur facere non possunt 
quin fidem fragmentorum imminuant. Nec magis eam tutan- 
tur quae Zellius Ferienschrr. p. 122 excogitavit. Non constare 
ait num Vives septem prima saltem fragmenta epigraphici 
monumenti alicujus apographa esse professus sit, potuisse 
Pighium formam iis dedisse epigraphicam. Nam si Zellius 
ejusmodi formain fragmentis fuisse ultimis concedit, de priori 
bus nihil amplius sibi sumet, postquam illud quod negavit 
supra evicimus utramque collectionem penes Vivem primum 
fuisse. Pighium vero nihil est quod vocemus in suspicionem. 
Quin immo Pighius l.l. p. 378 de eodem septem dierum frag- 
mento diserte haec refert, quae Zellius neglexisse videtur. 
Coufert enim, inquit, non modicum ad historiae ejus anni 
reipublicaeque cognitionem: formamque monstrat, qua tam 
senatus quam populi diurna acta illis saeculis confici in ta- 
bulasque referri ac publicari solebant. Huc adde quod idem 
ibidem superius antiquissimae tabulae fragmentum a se pro- 


poni dixit, eujus exemplum exsceriptum inter schedas Ludo- 


vici Vivis olim repertum esset. Quapropter non diutius du- 
bium esse potest, quin Pighius certe exemplar suum in 
tabularum epigraphicarum formam vetustam jam redactum 
acceperit. Omnis ergo suspicio in Ludovicum Vivem regredi- 
tur, à quo fragmentorum illa recensio, quam Pighianam vo- 
cant, antiquam speciem prae se fervens ad viros doctos exiit. 
Multo majori jure Zellio licuerat dubitare, fueritue posterior 
editio undecim fragmenta cuncta continens conscripta ea 
quam Dodwellus perhibet forma epigraphica. 

Nam Vossius, qui primus aliquid ex apographo illo duo- 
bus Catulli sui locis laudatis in publicum protulit, quae pro- 
fert enunciata utroque loco minusculis scripsit litteris nec 
lineas singulas distinxit, Ita confectum fuisse etiam illud 
exemplum, quod a Vossio acceptum Beverlandius cum Dod- 
wello communicaverit, ipse Dodwellusindicat Append, ad Prael. 
Camd. p. 651 hisce verbis: Editionem illam primariam Pighii 
sequor a Reinesio descriptam, quod formam ipsam servavit 
tabulae marmoreae a Vossii deseriptore, quicunque demum 
is fuerit, neglectam, quod factum tamen non oportuit. Con- 
tuli autem cum Vossii apographo, si qua fortasse melioris le- 
ctionis suggesserit codex Petavii, unde sua descripsit ipse 
Vossius. Potuit enim qui plura servavit horum marmorum 
fragmenta, quam constat vidisse (si tamen vidit) Vivem, .e 
marmore ipso descripsisse Paulus Petavius. Ex his igitur 
Dodwelli verbis manifestum fit Vossiano exemplari non fuisse 
tabularum marmorearum formam antiquam. Idem sensisse 
videntur Clericus p. 276, 3Schmidtius p. 916 sq., quamquam 
argumenta eorum, desideras. |n Vossii vero descriptorem 
quemcunque ponis, neglectae formae illius crimen cum Dod- 
wello amoliri.haud licet. Nam si virum qui ex exemplari Vos- 
siano descripserit intelligas, jam exemplar illud eam non 
retinuisse ostendimus, sin eum qui ipsum Vossii apographum 
confecerit intelligere malis, non descriptorem sed Vossium 

p. 934 ita narrat: Inde exscripsit vir maximus memoriae cele- 
berrimae [saacus Vossius. Quae vero ex Petavii exemplo 
ita Vossius transcripserat, ea eodem Vossio l. ]. p. 933 teste 
ad exemplaris a Ludovico Vive primum possessi fidem re- 
mittere oportet Mirum ergo maximopere est quod ab eodem 
viro prior septem fragmentorum recensio ad Batavos Ger- 
manosque exiit vetustam formam affectans, posterior iisdem 
septem nova quattuor addens neglecta forma illa profecta 
est ad Francogallos et Anglos. Quae res, si quid omnino 
assequor, non potest quin in summam adducat suspicionem 
eum virum, a quo utrumque exemplar emanasse constat, 
Ludovicum Vivem.  Àc nescio qua alia ratione rem alioquin 
miram explicem, nisi ita ut statuam de industria illum ipsum 
alteri fragmentorum fictorum editioni et auctiori et varias 
exhibenti lectiones et per alios aliis in terris viros propa- 
gandae non eandem ac priori formam dedisse hoc scilicet 
consilio, ut plures plurium annorum viderentur antiquae fra- 
gmentorum recensiones jam pridem extitisse locis repertae 
diversis atque saepenumero transcribendo sensim corruptae 
tamque negligenter etiam descriptae, ut priscam formam non 
ubique retinuissent. Quam conjecturam meam inferius in 
singulis fragmentis tractandis uberius confirmabo. At, in- 
quit, qui tandem factum est, ut quae non redacta in tabula- 
rum formam Vives emiserit quattuor fragmenta posteriora 
apud Dodwellum tamen legantur similiter scripta ac priora 
septem? Haud urit me quid respondeam. Nihil nisi artifi- 
cium esse formam apud Dodwellum expressam jam Schmid- 
tius p. 316 vidit non tamen indicans, a quo perfectum sit. 
Mihi haud dubium est quin a Dodwello. Nam ipsius verbis 
Append. p. 651 supra modo allegatis scimus exemplari ejus 
per Beverlandium accepto vetustam formam minime fuisse. 
Quare quum tamen eam typis exscribendam curaverit, ecquis 
praeter ipsum incusandus est? Ut eam quattuor fragmentis 
illis artificiose tribueret, incitatus videtur non alia ratione 

quam quod, quum priore parte a Pighio edita formam tabulae 
antiquissimae servatam animadvertisset, editionem primariam 
dignam censebat, quam hac in re sequeretur imitando. Nec 
magis quod marmoreae fuisse feruntur tabulae post duplici- 
ter descriptae Vivem facio reum. Vidimus enim eos, quos 
primos fragmentorum mentionem fecisse constat, Lipsium et 
Velserum ea excerpta putasse ex libris pontificum linteis. 
Non minus Vossius l.l. ad linteos vel pontificum vel magi- 
stratuum libros ea retulit. Quid? quod etiam Beverlandius, 
qui fragmenta cum Dodwello communicavit, idem crediderat. 
Contestor Dodwellum ipsum Append. p. 681, quem in locum 
hac in quaestione fragmentorum censores parum respexerunt. 
Memini, lector, inquit, illo in loco (Praelect. Camd. p. 954) 
fragmentorum nonnullorum librorum linteorum veterum, quo- 
rum me participem fecerat cl. Beverlandius. Dodwellus ergo, 
qui primus tabulas marmoreas commemorat, etiam auctor 
fuisse videtur rumoris ilius de marmoreo archetypo. De 
quo ut fabularetur haud scio an commotus sit eo, quod sin- 
cere crederet acta Romanorum diurna tabulis semper mar- 
moreis inscripta itaque antiquissimam quoque illam, cujus 
fragmentum se accepisse Pighius putaverat, non posse non 
marmori insculptam fuisse. Sic Dodwellus sibi persuasisse 
potest nihil dubitandum esse, num tabula tam antiqua quippe 
marmorea tam diu potuerit servari, Ponens igitur Dodwel- 
lum bona fide egisse, quum posterioribus priorum fragmen- 
torum formam antiquam daret cunctaque traderet de marmore 
transcripta, licet non fraudis studio quaesitae eum increpuerim, 
levitatis tamen non exiguae accusem. Jam vero restat, ut 
Zellio respondeamus, qui Ferienschrr. p. 193 id ipsum, quod 
fragmenta principio pro libris linteis habebantur, vindiciis 
eorum vertere conatus est. Plerumque enim ait fictorum esse 
operum, ut vel auctorum quibus supponantur certa nomina 
vel titulos certos inscriptos prae se ferant, fragmenta vero 
nec quidquam ejusmodi proposuisse neque actorum noniine 

divulgatos esse. Quae quamquam recte animadvertit acta 
tamen non vindicant. Nam verisimillimum est falsarium con- 
sulto fragmentis qualia essent non inscripsisse, quandoqui- 
dem antiquorum actorum diurnorum in fronte talem inseri- 
ptonem fuisse vix quisquam credidisset, Eo autem facilius 
potuit et supersedere inscriptione et abstinere quominus 
amicis velut Justo Lipsio vel Paulo Petavio fragmentorum 
exemplaria mittens eujus generis essent declararet, quo cer- 
tius ei sperare licebat fore, ut acta diurna ea esse tota 
fragmentorum natura ac ratione tamen cognosceretur. Nec 
spes destituit. Jam enim. cognovit illud Pighius. Potest 
igitur falsarius ita suspicionem a se removisse, ut cui monu- 
mentorum generi fragmenta annumeranda essent omnino non 
profiteretur, potest vero etiam alio modo. Nam ipse amicis, 
quos exemplaribus donavit, consulto indicare potuit suspi- 
cari se quae fragmenta misisset librorum linteorum esse, ita 
ut opinio illa de libris linteis inter primos apographorum 
possessores pervulgata ad ipsum auctorem actorum jam sit 
revocanda. Sic simulando se vel nescire genus fragmento- 
rum vel alius generis ea putare omni se suspicione exsol- 
visse potest. Ceterum quae Zeilius de fictis operibus obser- 
vaverit in transcursu tantum moneo non semper rata esse. 
Exempli gratia tragoediam illam, quam alii Prognen alii 'Te- 
reum inscripserunt, tamquam antiqui, qui tamen non nomi- 
nabatur, auctoris esset, a Gregorio Corrario sextidecimi 
saeculi viro confictam laudaverim vel quas fabularum Phae- 
drum imitatarum collectiones Anonymos Nilantii et Neveleti ex 
edentium nomine non ex ignotis scriptoribus vocare solent. De 
tragoedia illa cf. Baehr. Gesch. d. Róm. Litt, ed. Ilf. Carolsr. 
1844. 1. p. 137, de fabulis eund. I. p. 492 sq... Respicientibus 
vero ad fragmentorum originem jam apparet nihil esse, quod 
eorum auctoritatem defendat, quae eam impugnent acerrime 
esse plurima atque, si quidem acta falsa sunt, omnia quae dete- 


cantur de compositore vestigia reducere ad Ludovicum Vivem. 

Sed quia Lieberkuehnius, ubi de origine fragmentorum 
disseruit, plura quibus Viyem vindicare studebat argumenta 
protulit Vindie. librr. injur. suspect. p. l9 sq., mihi quoque 
liceat quae adversarium refellant hoc jam loco praemittere. 
Quaerit enim cur Vives, si finxerit fragmenta, non ediderit 
quum viveret, cur partem omnino celaverit. Alterum hoc 
eo rejicitur, quod Vossii verbis evici posteriorem fragmento- 
rum partem, quam Lieberkuehnius Vivem aut non pósse- 
disse aut celasse sumit, non secus ac priorem ab ipso Vive 
et ad Petavium quidem emanasse. Nec minus alterum ar- 
gumenium pro nihilo duco. Nam inde quod post mortuum 
demum Vivem prima de actis mentio fit apud Lipsium, qui 
me a Vive quidem se haec fragmenta accepisse tradit, non 
prorsus consequitur ea neque Lipsium non accepisse a Vive, 
neque vivum Vivem omnino non communicasse cum viris 
doctis. Quod enim Lipsius unde fragmenta nactus sit si- 
lentio praetermisit, eo minus impedit quin ex eodem fonte 
atque cetera ejus exemplar fluxisse credamus, quo certius 
constat tum reliqua a Vive exordium cepisse, tum ipsum 
Lipsium errore plane eodem, quo omnes descriptionum pri- 
marum possessores, fuisse obstrictum, ut ex libris linteis 
fragmenta excerpta arbitraretur. Etenim ita scripsit 1. L: 
Argumento libri lintei pontificum, in queis scriptum etc. 
Quod vero post mortuum demum Vivem acta commemoran- 
tur, longe alia atque Lieberkuehnius vult via ac ratione ex- 
plicari potest. Primus Vives, si falsarius fuit, majoris sa- 
pientiae jure haud scio an censuerit, ne in sese moveret 
suspicionem, per alios tantum, quam se ipsum fragmenta 
publicare. Quorum autem in manibus prima fuerunt apo- 
grapha, ii quominus ad notitiam communem  propagarent 
variis videntur rationibus retenti, Velserus et cui exemplum 
miserat Camerarius essetne ingenuum dubitarunt; P, Peta. 
vius editioni fragmenta jam paraverat inscriptionum colle- 


ctarum volumine, sed matura morte abreptus est; Lipsius 


et Vossius, quamquam ea possederunt, non tamen nec sta- 
tim nec tota in publicum emiserunt, sed data tantum oc- 
casione ad interpretandum quem ediderunt scriptorem par- 
ticulis eorum usi sunt, sive quod fragmenta quamvis pro 
antiquis haberent non tanti fecerunt, ut libro singulari pro- 
ponerent, sive quod sibi solis studuerunt antiquitatis monu- 
mentum ceteroquin ignotum reservare, sive quod postea de- 
mum tota fragmenta typis exprimenda curare voluerunt. 
Sic etiam Beverlandium, comitem de Carbury, Lockium, Su- 
sium vidimus non festinasse, ut acta ederent, sed amicis 
propaganda dedisse. Quocirca nihil officit quominus certe 
Lipsium et P. Petavium, de quo jam nulla dubifatio relicta 
est, statuamus vivo jam Vive possedisse atque adeo ab ipso 
Vive accepisse haec fragmenta post mortem demum Vivis 
a Lipsio et ex Petavii exemplari a Vossio particulatim in 
publicum prolata. Velserum vero a Vive fragmenta cepisse 
minime contendam, quippe quum ipse Velserus l.l, cujus 
fide Camerario ea mitteret, nonnihil dubitaverit. Quod autem 
Susius, ne id omittam, partem fragmentorum tantum priorem 
in schedis defuncti Vivis reperit, quin posterior a Vive vivo 
exierit haud sane obstat. Potuitne quattuor actorum illorum 
exemplar aut casu quodam aut ipsius Vivis consilio interiisse, 
potestne affuisse quidem sed non inventum esse a Susio? 
Jam vero regredimur ad Lieberkuehnii argumentationem. 
Etiam totam Vivis scribendi rationem ait discrepare ab eo 
genere dicendi quod in fragmentis deprehendatur.  Vivem 
in scribendo adamare oratorium quid in amplificandis iisdem 
notionibus conspicuum longioresque verborum circuitus, cu- 
jus rei in fragmentis nullum omnino vestigium extet. Sed 
percipere debebat vindex Vivis ille eum, quieunque monu- 
menta vetusta verbis maxime concisis et simplicissimis 
scripta imitari animum induxerit, nisi stultissimus sit, qua in 
libris philosophicis, paedagogicis, grammaticis suis uti soleat 
scribendi ratione, ea nusquam usurum esse illa imitantem. 

Vivi autem quanta fuerit stili sui ad quodvis dicendi genus 
accommodandi naturalis ingenii dexteritas, jam Schmidtius 
l.l. p. 319 animadvertit. In libro enim aedes legum in- 
scripto Vivem recte dicit priscum juriscousultorum sermonem 
Latinum mirüm quam eximie usurpasse. Qui vero illum 
sermonem egregie imitari potuit, quidni potuerit actorum 
diurnorum saepius non ita absimilem eorumque haud sane 
raras formulas solemnes imitando exprimere? Ac vero mihi 
quidem non ad irritum cecidisse imitatio plerumque videtur. 
Denique Lieberkuehnius l.l. ita Vivem tueri tentavit, ut 
eum uno ex ejus operibus (Dasileae 1555 ed. t. I. p. 942) 
loco allegato probaret vehementer satis in eos invectum 
esse, qui suppositicios libros pro genuinis vendere solevent. 
Verum, quantumvis dolendum sit, saepe numero subter solem 
contingit, ut facta hominum a verbis discrepent. Fictis certe 
scriptorum nominibus, ne ipse auctor cognosceretur, libros 
emittere non semel Vivi placuit. Quodsi Zellius Ferienschrr. 
p. 121 praeter Vivis naturam virtutisque indolem hujusmodi 
fraudem fuisse contendit, in controversiam non descendimus 
dere difficiliori, quam de qua omnino aliquis aequalium sine 
ulla dubitatione decernere possit. "Tantum monemus inter 
sexti decimi saeculi, quo Vives vixit, viros doctos, id quod 
prima quaeque litterarum historia docet, litterarias fraudes 
ipsas non tantopere insolitas et non omnibus, ut hodie fit, 
merito fuisse contemptui. Ne summos quidem viros littera- 
tos tales tune fraudes abominatos esse vel Muretus ostendit 
versibus interpositis Scaligerum conatus fallere. Cf. Reisig. 
Vorless. ueb. lat. Sprachwissensch. ed. Haase. Lips. 1899 
p.260. Quare cogitari certe potest Vivem virum fuisse, qui 
aliam quamlibet fraudem quam maxime detestans fraudem 
tamen litterariam concipere religioni sibi non duxerit. Haec 
omnia perpendens non dubito praeeuntibus Velsero l.l. et 
Schmidtio l. l. p. 819 Ludovicum "Vivem non possessorem 


tantum primum sed etiam auctorem nominare fragmentorum. 


quae pro falsis habenda esse uberius demonstrabo, Clericus 
quidem p.321 Sigonium haee acta composuisse conjecit, sed 
fugisse eum videtur Sigonium, quum Vives, cujus in schedis Su- 
sius actorum exemplar invenit, diem supremum anno 1536 obiret, 
utpote anno vel 15283 vel 1524 genitum tredecim ad summum 
annos natum fuisse, itaque acta conscripsisse nullo modo posse. 
Sed non diutius insistamus in conjectura, quam ipse Cleri- 
cus sequenti pagina merito deseruit, Ceterum de vita Vi- 
vis qui instrui velit praeter librum a Zellio p. 241 laudatum 
Mémoire sur la vie et les écrits de Jean Louis Vivés par 
A. J. Naméche (in commentariis inscriptis Mémoires couron- 
nés par l'Académie royale de Druxelles t. XV, 1. Bruxelles 
1841) Wielandium: nostrum legat Opp. a Grubero ed. Lips. 
1826. t. XLIX p. 76 —82. 

Alia quae fragmentis minime favent argumenta ultro prae- 
bentur, si ab externis discedentes quasi interna spectamus. Pri- 
mum in promptu est brevius antiquiora, longius fragmenta recen- 
tiora res narrasse* Qua diversitate relationis non dubium est 
quin, ut a Lieberkuehnio Vindic. p.94 fit, argumento uti liceat 
ad tuendam temporum, quibus duae fragmentorum partes con- 
fectae sint, diversitatem. Sed etiam contrarium argumen- 
tum inde expromere mihi quoque paulo inferius licebit. 
Deinde sermonem quo fragmenta scripta sunt intuens nemo 
non rudis erit, quin primo obtutu animadvertat eandem ]lo- 
quendi rationem in anni 586 u. c. actis paene ubique valere 
atque in lis, quae centum fere annis post confecta esse tra- 
duntur. Cui si senatus consultum Marcianum de Dacchana- 
libus a. u. 568 factum, quod in aenea tabula insculptum 
etiam nunc Vindobonae.nobis servatur et accuratissime ty- 
pis expressum est ap. Endlicherum bibl. caes. Vindob, codd. 
Lat. nr. Ll, obiter. tantummodo comparamus, in oculos in- 
currit, quantopere monumenta illa, quae duodeviginti tantum 
annis distare debebant, tota dictione inter se differant. Aevi 
Ciceroniani esse, ad quod posteriora quattuor pertinere prae- 


tendunt, cuncta fragmenta undecim videantur. Haec res 
quam mira sit per se intelligitur. | Excusare eam Zellius 
p. 124 ita adortus est, ut Vivem aut volentem aut nolentem 
assereret loquendi rationem illam mutare potuisse. Qua 
ratione tanta mutatio non voluntaria in describendo fieri 
potuerit, ego quo judicio sum non assequor, sed fortasse, 
credo, Zellius assequutus est. 5i vero consulto Vives coimn- 
mutaverit, mutata autem fragmenta licet nihil de immu- 
tatione facta indicans propagaverit tamquam descripta ex 
vetustissimo exemplari, qua tandem ratione a Zellio hominis 
defendi potuit sinceritas? Sed ipse Zellius longe praestare 
intellexisse videtur Dodwelli p. 663 et Lieberkuehnii p. 92 
conjecturas, quibus inferius p. 125 et ipse assentitur. Con- 
Jiciunt enim ex collectione quadam urbanorum actorum, qua- 
les Muciani atque Acholii fuerint, haec fragmenta excerpta 
esse, veteres autem descriptores suam suorumque temporum 
et in dictione et iu scriptura rationem in vetusta haec more 
suo transtulisse et omni collectioni quasi unam faciem in- 
duisse, ne aequalibus obsoleta forma fieret offensioni. Pri- 
mum opponamus, quid de Muciani Acholiique collectionibus 
statuendum sit et imprimis num urbanorum omnino fuerint 
actorum parum esse certum, Cf, quae ipse Zellius superius 
p. 97 de iis disputaverat et Renssenium p. 17 n. 1.2) Deinde 
paene ridiculum est contendere morem eum Romanos ob. 
tinuisse, ut archetyporum formas vetustas in colligendo et 
deseribendo si non semper at plerumque adeo mutarent in 
recentiores, ut sui cujusque temporis quasi unam faciem de- 
seriptionibus induerent. Nam hoe si fecissent, fieri sensim 
non potuisset quin quos nunc possidemus codices fere om- 
nes conscripti essent sermone latino aetatis vel infimae. 
Neque amplius posset temporum quibus scripti sint diver- 
sitas ex libris ipsis cognosci, Quod autem ad acta populi 
Romani ipsa attinet, minime constat, fuerintne tum, quum 
Tiberio imperatore conquirebantur, describebantur, repara- 
2) Cf. etiam Hübner. 1. 1. 


p. 7. 

bantur (cf. Dion. Cass. LVII, 16), perpessa loquutionum omnino 
permutationem aliquam et eam quidem tantam, quantam pro- 
bata Lieberkuehnii sodaliumque conjectura statuere oporteret. 
q J 
Ceterum colligi et restaurari et transcribendo mutari haud 
o 


dubie ea tantam acta potuerunt, quae omnino extabant; verum 
sexto urbis saeculo acta diurna nondum extitisse quia supra 
H probavimus hic tantum commonemus. Qua etiam de causa 
de Renssenii libro nuper l. c. disputans prorsus abjeci p. 437 sq. 
ejus conjecturam vel alioquin perquam futilem p. 77, qua se- 
natorum, qui jussu Tiberii acta reparassent, aliquem insul- 
sum errantem non fraudantem censuit in reliquis restauran- 
dis haec quoque fragmenta composuisse. Eademque ratio 
vetat antiquum falsarium Tiberii aequalem suspicari, ad quam 
aetatem fragmenta, quamquam Ciceronianam toto sermone 
affectant, tamen pertinere posse quispiam contendat. Nam 
nondum peractis, ex quo acta diurna primum conficiebantur, 
centum ad summum annis, praeterquam quod plurima fra- 
gmentis insunt, quae tunc nemo credidisset, numquam per- 
suasurus fuisset falsarius hominibus jam ducentis annis ante 
acta diurna fuisse publicata. Praeterea si quando haec frag. 
menta demus quam Dodwellus, Lieberkuehnius, Zellius con- 
jectarint mutationem subiisse, plura tamen quae. minus ex- 
planentur superant. Leguntur enim in actis singulae imprimis 
nominum formae, quae antiquae aut reapse sunt aut videri 
volunt, velut Aprileis (fragm. I., II., HE, IV.) -fasceis (ll.). 
Aimilius (V.), Aegupti et Suriae (VIL), Syllanus et Ruscius 
(VIII), Laodicia (IX.). Quae formae cum reliquo textu procul 
dubio pessime concinunt. Aliud usurpatum invenis, quod 
Tiberii aetate jam exoleverat, ut fornicem Fabii (IX.), dum 
aliud vel scutum Cimbricum (1IL.), si quidem patronis. acto- 
rum credimus, scribarum tantum studio nomen recentius in- 
| serendi debetur. Quae omnia qua ratione cum conjectura 
j illa concilientur, aegre percipiendum est. Aut si elaborata 
!] sunt acta tota a diasceuastis nescio quibus pro sui temporis 


loquendi ratione, unde permixtio tamen diversarum diverso- 


rum temporum formarum.ne in iisdem quidem nominibus ubique 


servatarum, aut si ita non postea elaborata sed a prin- 


cipio sunt conscripta, cur non eundem stilum tenent? Idem 


igitur, quidquid statuis, semper quaerendum restat, cui ad- 


versarii responsione haud sufficient, 


nodum facillime solvere videtur. 


Nostra vero sententia 


Cogites falsarium sexto 


decimo p. Chr. n. saeculo degentem acta diurna aliquot, quae 


sneculi a, u. c. sexti essent, componere sibi proposuisse. Non- 


dum repertis neque 5. C. de Bacchanalibus neque Scipionum 


epitaphiis scire vix potuit, quantopere cum Ciceronis aetate 


centum fere annis posteriore discrepet illius aevi dicendi et 


scribendi ratio universa. 


pori fuisse videtur credidisse. 


Quare fere eandem utrique teim- 


Atque ita sibi persuasisse 


potest jam satis esse, si aevi Ciceroniani sermonem omnibus 


fragmentis imitatus complures formas vetustiores priori parti 


insereret praesertim tales, quales grammatici docuerant apud 


»riscos Itomanos in usu fuisse, velut fasceis. Aprileis. Aimi- 
I , : , 


lius (cf. Quintil. I, 7 $15. 16. 18. 19), vel quas iisdem auctoribus 


(Quintil. I, 4, 9) u pro graeca y littera posita haud scio an ex 


analogia sine negotio fecerit, ut Aegupti et Suriae. Non 


tamen ubicunque tres voces illas usurpaturus esset, priscis 


formis sibi utendum censuit, sed plerumque adhibendas re- 


centiores Ciceronis 


aetate 


usitatas. 


Idque eo consilio egit, 


ut fragmentorum textus tot annis jam saepius descriptus scri- 


baeque viderentur more suo partim servasse antiquiora par- 


tim neglexisse, sed tamen non adeo neglexisse, ut vetustae 


originis vestigia non amplius cognoscerentur. In posteriore 


vero fragmentorum parte falsarius, ne iisdem atque in priore 


formis vetustis uteretur, callide cavit, quippe quas ex gram- 


maticorum libris non ignoraret apud Ciceronis aequales jam 


obsolevisse. Quapropter satis habuit eas inseruisse, quae 


falsa scriptione ortae viderentur quibusque consimiles de- 


scriptorum errores in codicibus insceriptionibusque nonnum- 

quam occurrerent velut Syilanus, Ruscius, Laodicia. Quum 
vero acta componeret, fallere eum non potuit, si partes sin- 
gulas pro sui cujusque temporis conditione ac natura con- 
scribere vellet, eam ubique sibi observandam esse in refe- 
rendo discrepantiam, ut quae septimo urbis saeculo gesta 
narraret uberius et verbosius exponeret quam quae sexto, 
quo praesertim in scribendo Romanos copiae verborum pe- 
pereisse eonstaret. | Eundem ergo non diasceuasten sed 
auctorem omnium fragmentorum et sermo et expositionis 
ratio haud dubium est quin prodant. 

Quid de earundem formularum crebra in fragmentis 
repetitione judicandum sit deinde disquiramus. Quas formu. 
las quum jam Lieberkuehnius p.90 sq. accuratissime excer- 
pserit, quandoquidem ut inter se comparentur apud nos quo- 
que censemus non deesse debere, ex illius libro transcribere 
liceat.  Conferendae igitur haece sunt: 

l. Bene mane sacrificavit ad Apollinis, ove fecit Lau- 
rentiae (al. laureatus) (fragm. I). 
Legati bene mane sacrificarunt ad Castoris dis Pena- 
tibus P. R., tauro fecerunt (VII). 
Is bene mane sacrum fecit ad Castoris dis Penatibus 
publicis (VIH). 
Il. Data visceratio (IV). 
Lautia legatis data (VI). 
Epulum in funere populo datum (VI). 
IIl. Causam dixit apud P. Fontejum Balbum praetorem (Ill). 
Causam dixit apud Q. Cornificium (VIII). 
Causam dixit pro Corn. Sulla apud judices (IX). 
IV. Fulguravit, tonuit et quercus tacta in summa Velia 
paullum a meridie (11), 
Tonuit sub meridiem, fulguravit et quercus tacta in 
summo Argileto (IX). 
V. Funus Marciae Sex. F. cum majore pompa imaginum 


quam frequentia hominum (V). 

Funus Metellae Piae Vestae virginis illatae sepulcro 
suorum majorum via. Aurelia (X). 
VI. Rixa ad Janum infimum in caupona, et caupo graviter 
sauciatus (Il). 
hixa ad fornicem:. Fabii et caedes gladiatorum duo. 
rum (IX). 
RixajPo... .-.-. ..et Q. (VIII). 
VII. Frequentia prosequente (V). 
Frequentia hominum (V). 


Quibus adjicio illud: 


VIII. Fasces penes, quod recurrit in fragmentis L, IL, III, 
IV., VIIL, IX. 


Hac in earundem formularum repetitione Lieberkuehnius 
non debile de veritate actorum argumentum inesse autumat. 
Morem enim apud veteres ut in legibus et causis ita etiam 
in diurnis actis valuisse videri, ut formulis certis ad certas 
designandas res uterentur. Vix se dubitare ait quin falsarius 
variasset eam ipsam ob causam, ne falsarius esse videretur. 
Concedi posset Lieberkuehnium recte disputasse, nisi quem 
virum falsarium putemus maxime legum causarumque Ro- 
manarum fuisse peritum atque aedes legum, cujus libri mi- 
ratio vel jurisconsultos incessit, (cf. Hugo. Lehrb. d. Gesch. 
d. Róm. Rechts. 1818 p.224) docte atque ingeniose conscri- 
psisse constaret. Jure peritus igitur quandoquidem erat, 
quae in legibus ferundis causisque dicendis solemnes formu- 
lae apud Romanos usu receptae fuerint quum non ignoraret, 
cur homo alias non mediocriter astutus hac in re adeo de- 
stitutus. calliditate putetur, ut formulas illas solemnes, ubi- 
cunque iis opus esset, in actis componendis neglexisset? 
Neque injuria etiam in prodigiis sacrificiisque, quae facta 
essent, referendis easdem formulas obtinuit, etsi rixas fu- 
neraque narrantem supersedere iis potuisse non est quod 
abnuam. Repetitio ergo earundem formularum solemnium 

tantum abest ut sententiam nostram unum undecim fragmen 
torum scriptorem fuisse respuat ut confirmaverit. 

At vero aliud Lieberkuehnius opponit. Inesse enim fra- 
gmentis censet p. 8 sq. et p. 87 sqq. quum in eligendis verbis 
ad sensum aptissimis tum in grammatica verborum ratione 
subtülitates quasdam latinae linguae tam proprias, ut a falsa- 
rio medii aevi nullo modo ita profectae esse potuerint, nam 
esse tales, quas reconditior nostri temporis grammatica do- 
ctrina recte demum illustraverit, Quae fragmentorum vin- 
dex exempla attulerit apud ipsum inspiciantur, ad singula 
dicere mihi haud est in animo. Unum respondeo. Saepis- 
sime evenire solet, ut homines rem aliquam usu atque ex- 
perientia multo prius cognitam habeant quam ratione et 
doctrina, Id ipsum recentiorum populorum viris eruditis in 
latine scribendi arte cognoscenda accidisse constat. Legendo, 
identidem relegendo, singula quaeque animadvertendo sibi- 
que inculcando, diligenter imitando quae perlegerant, inter 
se aemulando latine atque eleganter quidem scribere didi- 
cerunt perlonge antequam totius doctrinae grammaticae certa 
praecepta amplis librorum voluminibus statuerentur. Nec 
tamen propterea viri illi extra praecepta egrediebantur. 
Immo usu sermonis latini diligentissimo ac propemodum con- 
síanti eo pervenerant, ut quid consuetudo Romanorui po- 
sceret nonnumquam persentirent potius quam scirent. |ta 
factum est, ut sextodecimo p. Chr. n. saeculo tot viri docti 
inveniantur, qui subtilitatibus linguae latinae plerisque in 
legam grammaticarum formam nondum redactis tamen eas 
nisi raro non neglexerint atque elegantiori usi sint sermone 
latino, quam nostra aetate plurimi. An forte Lieberkuehnius 
viros clarissimos illos, quorum stilum latinum etiam nunc ad- 
miramur, elegantiarum latini sermonis ad unum omnes rudes 
fuisse serio opinatur? An opinio eum tenet ante Zumptii, 
Krebsii, Reisigii, Kritzii, Jahnii, Handii vel quos aliorum 
laudat libros grammaticos recentiorum neminem unquam et 

fuisse et esse potuisse, qui, licet praescripta quaedam a 
grammaticis nondum praecise data fuerint, tamen usu fre- 
quenti exercitatus elegantiaeque si minus judicio at sensu 
tenero vigens diligenter ea servaverit? — ?'alia Lieberkueh- 
nius si reapse opinetur, vix quemquam inveniet eui persua- 
deat. Quocirea minime audiendus est quum a falsario medii 
aevi subtilitates quas dicit latinae linguae illas (quamquam 
magnam partem non nimis subtiles sunt) praefracte negat 
ullo modo ita profectas esse posse. ?'e eo adeo quem im- 
postorem suspicor nihil cedo, Etenim eruditionem ejus quanti 
aequales fecerint inde percipias, quod Erasmum et Budaeum 
ipsumque Vivem tres viros interdum voearunt rei litterariae, 
Inter quos licet Vives minimus fuerit, profecto tamen est 
aliquid aetatis suae haberi tertius. "Tantum virum baud in. 
credibile videtur litteras latinas adeo calluisse, ut quaecun- 
que fragmenta exhibeant eleganter dicta usu doctus dicere 
didicisset. 

Huc etiàm pertinent duo argumenta alia a Zellio p. 126 
nobis objecta. Altero lectionis discrepantiam inter utrumque 
fragmentorum exemplar tantam talemque, ut suspicionem non 
potuisset non movere, praeeunte Lieberkuehnio p.11 et 15 
minime innuere contendit falsarium recentiorem acta con- 
scripsisse. Mihi pro conjectura, quam primus quantum scio 
hac de re periclitatus sum, plane secus videtur. lllud enim 
ipsum, quod tanta ac talis est discrepantia, persuasit mihi 
quidem firmiter non posse eaim saepius describendo ortam 
esse praesertim qui et quales descriptores fuerint conside- 
ranti. Etenim fuerunt omnes suae aetatis viri litteratissimi; 
nemo non fuit praeter Velserum unum, a quo tamen reliqua 
apographa non emanaverunt, admirationis fragmentorum, 
quae pro pretiosissimis antiquitatis Romanae reliquiis habe- 
bant, admodum plenus. Quare nullo prorsus modo credibile 
est quemquam eorum, penes quos à Vive usque ad Dod- 
wellum Graeviumque fragmenta erant, aut tam ineruditos ut 

ignorantia, aut tam negligentes fuisse ut socordia textum in 
describendo corrupissent, In Vivem ergo suspicio revolvi- 
T tur, in quo haerebit, donec fortasse aliquando nescio quo 
casu demonstrari potuerit ipsum jam accepisse ab alio quo- 
piam fragmenta duabus conscripta recensionibus quum numero 
tum lectione longe diversis. Etsi hoc, si quando praeter 
expectationem fieri posset, mirationem tamen justissimam 
excitaret, quod diversas diversis cum viris communicans ne 
uno unquam quidem verbo indicasset diversitatem. | Nam si 
non auctor sed possessor secundus vel tertius fuisset, rem 
sibi ipsi haud dubie miram non erat quod silentio praeter- 
misisset. Sin auctor fuerat, interfuit permagni, ut unde di- 
versae fragmentorum editiones profectae essent quantum 
posset celaret. Quare posteriorem edenti de priore tacen- 
dum erat. Quo facto spes videbatur relicta fore, ut eandem 
utrique originem esse non facile detegerent sed crederent 
identidem jam dudum transcribendo eam in textum antiquissi- 
mum paulatim serpsisse scriptionis varietatem, cui duas 
prope dixerim recensiones diversissimas exhibenti non debile 
antiquitatis actorum inesset argumentum. Hac conjectura 
probata quae alias difficiliora facillima evadunt ad intelligen- 
dum. Non amplius miramur lectionis diversitatem ab ipso 
falsario utrique editioni consulto insertam; mirum non diu- 
tius est alterius descriptionis possessores alteram, de qua 
per Vivem numquam certiores facti sunt, prorsus ignorasse; 
jàm perspicimus denique, qua contigerit ratione, ut posterior 
etiam nostris diebus vel a Lieberkuehnio et Zellio non ad 
eundem virum revocetur, penes quem recensionem priorem 
fuisse nemo negat. Haud enim multum abfuit quin scriptori 
fragmentorum ex sententia bene cecidisset illud quod eum 
egisse suspicamur, ut posterioris saltem partis originem 
occultaret, Nam nisi Vossius notam illam a fragmentorum 
censoribus praeter Schmidtium perperam neglectam de de. 
scriptione sua facta ex Ludovici Vivis exemplari quasi prae- 


teriens tradidisset, deficeret nos ex iis quibus adversarios 
redarguamus argumentis unum idque sane non levissimum. 
Quo ceterisque aunexis quum eonjiecturam firmasse mihi 
videar, ne hac quidem in quaestione, quae de scripturae 
differentia agitur, fraudis crimen compositor actorum ut 
subterfugiat patiar. Quanto vero opere singulae lectionum 
diversitates scribas incusari vetent, ad primi fragmenti vo- 
cem LAVREATVS ostendere proposui. 

Alterum argumentum Zellianum depromptum est e varia 
singulorum dierum de fascibus praescriptione. Dum enim 
fragmentis L, IL, liL, IV., VIL, IX. (quo in nono fragmento 
fascium praescriptionem abesse Zellius perperam dixit), pe- 
nes utrum consulem fasces fuerint, praescribitur, in quinti 
atque undecimi fronte de fascibus nihil memoratur sed am- 
borum praemittuntur consulum nomina, quae in octavi capite 
etiam praeter fasces leguntur; nulla vero nec consulum nec 
fascium mentio fit sexti, septimi, decimi initio. Inde Zellius 
nihil, quod acta commenticia demonstret, erui posse existi- 
mat, immo falsarium ait eandem ubique formulam usurpa- 
turum fuisse. Non obloquerer utpote haud absimili et ipse 
superius paulo usus argumentatione. Sed ita res se habet, 
ut inconstantiam falsarii increpare minime induxerim in 
animum, verum constantiam ejus quandam eamque consilio 
quaesitam ibi sponte agnosco, ubi alis incuriose neglecta 
videatur. Primum quidque hic strictim attingam, quum suo 
quoque loco infra perstrictarus sim. — Quinto igitur fragmento 
cur fascium praescriptio omissa sit, jam Lieberkuehnius 
Vindic. p. 46 sq. exposuit, Praetermissam enim ait, quod ex 
contextu ipso appareat utrumque consulem suos eo die fasces 
habuisse et qui paludatus exierit et qui in urbe cum imperio 
remanserit, Hoc si damus, simili videtur ratione fragmento 
etiam undecimo indulgeri posse, quamquam nec Lieberkueh- 
nium nec Zellium vel hujusinodi. excusatione vel alia nescio 


qua usum esse maxime miror. si enim ambos consules illo 


die ex urbe profectos legimus, quidni auctorem actorum 
dicamus ideirco a .praescribendis fascibus abstinuisse, quia 
sponte intelligeretur - ueutrum abiisse nisi cum fascibus? 
Quod autem sextum cum septiino fragmento de fascibus si- 
lentium tenent, Lieberkuehnius p.47 ita explicavit, ut nullo 
de iis nuntio opus fuisse assereret, quum unus tantum con- 
sul in urbe aífuisset, apud quem fasces non potuissent non 
esse. Quae rationes num actuarii animo reapse obversatae 
sint, quis est qui certo sciat, ubi suspicari haud scio an 
audacius sit? Certe si quis neget eodem jure ajo. lta ergo 
auctor fragmentorum sibi constitisse videtur, ut vices fascium, 
ubi sua ex sententia non possent fuisse, omnino non ascri- 
beret. Hane si obtinuit normam, mirum tamen est quod in 
decimo fragmento fasces nihil commemorantur. Qua de causa 
minime patet nec patroni actorum quidquam suppeditant. 
Nihilo tamen minus mihi persuaserim de industria illo die 
compositorem actorum ipsum omisisse, quae alias nisi ratio- 
nibus ductus nusquam negligebat. Si conjecturam meram 
tentare licet, crediderim actuarium innuere voluisse utrique 
consuli idcirco die illo fasces fuisse oportere, quod in fu- 
nus Metellae Piae e nobilissima gente Vestae virginis fa- 
cere uterque non potuisset quin. prodiret, prodiens vero 
ornatus esset amplissimis consulum honoribus. Nec non 
suffragetur conjecturae quod in tribus fragmentis illis V., 
AU XIS gue res ad praetereundos fasces commovisse vi- 
deatur, ea cüjusque semper diei prima refertur, tum profe- 
ctio consulum tum virginis Vestalis funus. Cognita igitur 
regula ab auetore actorum servata, ad quam etiam falsarium 
aliquem se dirigere potuisse nemo infitias ibit, inde, quod 
fascium praescriptio inodo facta modo "omissa sit, fragmenta 
effici posse ut non ficta a fraudatore putentur plane equidetn 
pernego. Ceterum quamvis legem certam ab aetuario obser- 
vatam agnoverim, non simul tamen teneor legis auctoritate. 


Nam longe alia existit quaestio de vicibus fascium diurnis 


an menstruis, de quibus ad primum fragmentum lectores 
amandare permissum sit. lllud vero, quod amborum consu- 
lum nomina V., VIII, XL. fragmento praescripta sunt, jam 
hic recenseamus. Quinti diei excusatione  Lieberkuehnius 
p.47 utitur ea, ut propterea, quod uterque consul et exiens 
et in urbe remanens suos habuerit fasces, utriusque nomen 
ab actuario in actis inscriptum contendat. Sed praeteriit 
virum haud indoctum, quam supervacaneum fuisset de fasci- 
bus diserte addere quae ex rebus illo die in aeta relatis 
sponte perciperentur, quamque foret incredibile superfluum 
aliquid qualecunque breviloquentibus sexti a.u.c. saeculi 
monumentis publicis insertum esse. Quid plura? Enimvero 
de fascium vicibus diurnis nemo quisquam credo praeter 
Lieberkuehnium praescripta consulum nomina accipiet, quae 
nihil nisi annum significant. ÜUndecimi autem de fragmenti 
exordio si quis tacente Lieberkuehnio similia sit propositu- 
rus, argumentatione non dissimili repellendus erit. Etenim 
ad octavi diei acta tutanda, quo die penes alterum consulem 
fasces fuisse diserte traditur, defensio illa minime valet. 
Quare alterain Lieberkuehnius p.57 adortus est. A descri- 
ptore enim docto, qui voluisset innuere, cujus anni tria haec 
acta VIIL, IX., X. essent, duorum consulum ait praescriptio- 
nem factam videri. Hanc hominis inconstantiam modo de 
fascibus modo de anno eadem interpretantis! Sed nullo ta- 
men cum fructu se ipse deseruit, quandoquidem, id quod 
supra evicisse putamus, nihil o:nino est, quod Corrupti textus 
fragmentorum crimine descriptores incusare liceat. . Quo- 
cirea quum neque ad antiquos actorum seriptores neque 
ad scribas recentiores consulum nomina ter praemissa fra- 
ementis revocanda sint, ab auctore ipso praescripta oportet. 
Quo consilio praescripserit non sane est obscurum. Ne 
dubitatio relinqueretur, quos ad annos singulae fragmentorum 
partes referendae essent, indicare voluit Romanorum more. 


Quum vero acta non totorum annorum sed dierum complu- 

rium tantum emitteret, facere non potuit quin non ineuntis 
sed vel medii anni actorum in fronte consules nominaret. 
Ita tamen variavit, ut non ubique primo cujusque partis 
diei nomina insereret, quo facilius diversa apographa a 
viris diversis facta atque jam a primis fortasse archetypo- 
rum descriptoribus ad annos nota insigniendos locis acto- 
rum diversis consulum nomina adjecta viderentur. Patet 
ergo neque e fascium neque e consulum varia praescri- 
ptione elici quidquam posse, quod auctoritati fragmentorum 
non officiat. 

Denique res ipsas quae fragmentis enarrantur intueamur. 
Laudes Lieberkuehnius plena manu sustulit Vindic. p. 80 sqq. 
Mire enim, inquit, quas acta enarrant res conspirant cum 
Bs, quae in diurnis actis inscribi solebant. Verum aliqua- 
tenus dixit: verius ipse paulo inferius p. 81 adeo moderatus 
est laudibus, ut exciperet nonnulla antiquorum actorum diur- 
norum propria, quippe quae in his fragmentis non depre- 
henderentur, alia non pauca, quae quidem naturae illorum 
actorum aptissima putat, his concederet inesse, infuisse vero 
illis veterum locos nominatim non probare. Qtrare vix cre- 
dibile videtur Lieberkuehnio falsarium saeculi decimi sexti ita 
in promptu habuisse omnes locos de diurnis apud veteres 
obvios sane paucos satisque dispersos ac subinde obscuros, 
ut tam facile omnes fere res, quas recentior demum aetas 
illis actis infuisse demonstraverit, inveniret, paucas vero illa- 
rum fortasse Pilendi causa omitteret, alia vero ad diurnorum 
actorum indolem aptissima ex suo adderetingenio. Idque mirari 
ait eo magis sibi subire, quod, quo tempore fragmenta edita 
sint, quum de Romanorum diurnorum natura viris doctis adeo 
non constiterit, ut ex libris linteis aliundeve fragmenta reser- 
vata erederent, tum omnino homines ab usu et notitia diur- 
norum actorum fuerint remotiores. Haec argumenta quanti 
videantur non tamen sunt. Quorum alia ne opponerentur 


jam Clericus providerat, alia de improviso projecta etiam 


nunc repellenda sunt. Sed quoniam Clericus surdis prae- 


cepit auribus, ad omnia dicere malo. A calce ut ad caput 
sensim regrediar, admonuerim ea ipsa, qua fragmenta primum 
innotuerunt aetate, commentarios rerum passim in terris gesta- 
rum modo Relationes modo Newe Zeitungen modo Gazete 
aliterve inscriptos licet brevissimos neque dum certis tempo- 
ribus emissos in vulgus edi jam solitos esse. Quorum quod 
antiquissimum in Germania certe exemplum in universitatis 
litterariae Lipsiensis bibliotheca asservatur anni est 1494. 
Quam ob rem scopum non ferire videtur, si quis saeculi 
decimi sexti hominem non plane illitteratum remotiorem fuisse 
ab usu et notitia actorum de novis rebus publicis conscri- 
ptorum arbitretur, quam cui, ut ficta actà componeret, in 
mentem occurrere potuerit. Ceterum, quum occasio tulerit, 
animum attendi jusserim in alterum falsarum ephemeridum 
exemplar aliquanto post conceptum, quod, licet non anti- 
quis sed recentioribus subjectum sit, ostendat tamen non 
solum fuisse nostrum falsarium, cui ut spuria acta diurna 
proponeret inciderit cogitatio. Illud intelligo exemplar Angli- 
cum, quod 'Phe English Mercurie inscriptum in Museo quod 
vocant Britannico Londini asservatur annoque 1558 se con- 
fectum esse simulat. ^ Neque vero virum illius aevi latinis 
litteris eruditum Romana ut diurna imitando confingeret in 
animum sibi induxisse nihil non est quod incredibile censeatur. 
Ponas velim cum Clerico p.322sq. e viris renascentium lit- 
terarum aetate inter veterum libros quasi vitam transmit- 
tentibus aliquem imitando quos tanti faciebat magnopere 
gaudentem, qui Ciceronis epistolis res fere plurimas in urbe 
gestas ne minimis quidem nonnumquam omissis suis quibus- 
que diebus insertas non sine miratione legerit. Ponas eundem 
Ciceronis, ut solebant, admiratorem et assectatorem, quo 
ejus intelligendi fuerit studio, etiàm scholiastae illius Asco- 
nio operae haud parum dantem invenisse ibi non nimis raras 


actorum diurnorum reliquias etiam formam vetustam retinentes. 

Quodsi talem virum posueris, qualium plures haud dubie 
tunc fuere, estne satis jam credibile illum in eam incidisse 
cogitationem, ut aliquot Romanae antiquitatis dierum acta 
ex suo ingenio coucinnandi faceret periculum? Quae res, 
simulatque ex sententia evenit, haud admodum dubium esse 
licet quin eum stimulaverit, ut, quae non sine negotio ad 
antiquorum actorum similitudinem confecerat, germana ac 
prisca apud homines haberi quam maxime gestiens, quum 
ea cum familiaribus communicaret, antiquae urbis reliquiarum 
nomen mentiretur. — Át, inquit, ex libris linteis reservata 
principio credebantur. Sit sane, sed licet complures quod 
cenus scriptionis essent non intellexerint, quanam sequitur 
'atione neminem omnino aequalium acta populi Romani diurna 
qualia fuerint nosse potuisse? Immo eorum et formam et 
stilum cognoscere quam facile jam illi aevo erat Cicerone 
Asconioque magistris!" Atque hoec animadvertendum est illos, 
qui libros linteos fragmenta existimaverint, quominus veram 
eorum naturam extemplo perciperent, abductos esse posse 
et deceptos ab ipso auctore.  Ís enim videtur, ut supra 
exposul, ne maturam excitaret suspicionem, dta divulgans 
falso nomine signasse. Jam vero primo Lieberkuehnii argu- 
mento vereor ne sors eadem ac ceteris cadat. Minime enim 
omnes locos de diurnis apud veteres obvios actuariys in 
componendis fragmentis necesse est in promptu habuerit. 
Perpaucis tantum opus fuit imprimis Ciceronis et Asconii. 
Apud illum litterarum inter ipsum Caeliumque missarum pars 
prior ad Fam. Il, 8— 10. VIII, 1—5, apud hunc orationis 
Milonianae enarratio rerum in actis diurnis inscribi solitarum 
copiam uüberrimam jam suggesserunt. lllud ipsum, quod 
fragmenta non infitiante Lieberkuehnio haud parum recedunt 
à diurnorum quae collectis veterum locis fuisse constat ar- 
gumentis, haud scio an comprobet non sane omnes illos 
operis commenticii hujus fabricatori vel praesto esse vel 
obversari potuisse. Nam omnes si falsarius in promptu 


habuerit, licet quin paululum deflexurus fallendi causa fuerit 
non negem, vix tamen mihi persuadeam adeo eum in omit- 
tendo certe fuisse digressurum. Quas enim actorum res 
fragmenta non habent, Lieberkuehnio auctore p. 81 hae 
sunt: numeri natorum et mortuorum, pecuniae ex provinciis 
redundantes, res aunonarian, res amatoriae, nomina in exi- 
lium missorum, sententiae senatorum. Verum quos veterum 
de diurnis locos eosque non fere imultos falsarius, ut facillime 
potuit, haud dubie novit, iis consilio apprime prudenti usus 
est. Etenim quum singula per singulos dies haud incom- 
mode disposuit, tum argumenta actorum quae legerat sim- 
plicia nudaque et rebus saepenumero scite fictis amplificavit 
et verbis illivavit convenientibus. spectatur autem ars aucto- 
ris etiam niagis in priore quam in posteriore fragmentorum 
parte, quandoquidem ad hane conscribendam Cicero et Asco- 
nius copiam rerum gestarum suppeditarunt longe pleniorem, 
quam ad illam quem sequutus est Livius. Nec minor in- 
genii dexteritas agnosceuda plerumque est in iis, quae fal- 
sarius ad vetustorum actorum trita argumenta ex suo ingenio 
addidit. | Nafn licet non omnia, permulta ad diurnorum indo- 
lem apta sunt. 55ed praecavemus, ne quis ex laidibus nostris 
efficiat Lieberkuehnio nos assentiri, qui omnes fragmento- 
rum res cum populi ltomani vita ac moribus satis congruere 
p. 80 opinatur. Non raras occurrere haud onini parte con- 
gruentes, quum nisi singula percensendo demonstrari non 
possit, praedicere opus est. Quapropter invito Lieberkuehnio 
obtinendum erit scripsisse acta virum antiquitatis Romanae 
intelligentem quidem sed non tam intelligentem, ut non erras- 
set passim de Romanorum moribus. Ut ergo colligam quae 
hac de quaestione disputavi, res ipsae fragmentis traditae, 
neque quod multifariam concinunt cum populi Romani tum 
actorum diurnorum argumentis tum. moribus patriis, neque 
quod alibi discrepant, satis omiino obstant, quominus fragmenta 


a falsario ja: saeculi sexti decimi composita esse possint. 

Porro excutienda fragmenta sunt, num res tamquam 
cestae sint relatae consentiant cum antiquis rerum Eoma- 
narum scriptoribus. Qua in quaestione quae Lieberkuehnius 
p.82 non potuit quin concederet profecto non respuimus, sed 
tota ve referimus quasi in acceptum.  lnesse enim dat his 
in actis alia, quae cum Livio aliisque scriptoribus antiquitatis 
aperte pugnent, alia quae nusquam alias legantur permiraque 
viris doctis haud injuria visa sint. Talia professus quam maxime 
Lieberkuehnius mirandus est, quod sinceritati actorum magis 
favere ea contendit quam dt noceant. lta se sentire dicit. 
Si nunc, inquit, totius immensis vel aliquot mensium acta in- 
tegra ex antiquitate subito nobis detegerentur, quam multa 
inveniremus, quae aut omnino adhuc ignorassemus , aut quae 
cum historicis antiquis levioribus in rebus pugnarent. ldem 
de his actorum fragmentis statuendum censet. Quod Livio 
in multis levioris momenti rebus contradicant, in aliis mire 
cum eo conspirent, quod ea afferant, quae alias nusquam 
legantur taliaque sint, ut inveniri posse tam apte a recentio- 
rum aliquo nullo potuerint modo, hoc Lieberkuehnius p. 83 
pro argumento firmissimo sibi sumit haec acta suppositicia 
non esse. Quid hoc est, quaeso, nisi si omnia consilia 
frigent obterere artis criticae praecepta primaria? Si nune 
actorum codex vel alius liber aliquis alicunde pro antiquo 
habitus in lucem de repente prodiret, qui testimoniis scri- 
ptorum vel monumentorum qualiumcunque sine dubio genuino- 
rum ae fide dignorum saepe atque aperte repugnaret, etiam 
si argumenta externis a rationibus petita vetustati ejus patro- 
cinarentur, rerum ipsarum tamen discrepantia, nisi minimi 
momenti esset, apud quemvis vere criticum tantum valere 
deberet, ut testium horum spectatae auctoritati non prae- 
poneret illum, sed ipsum potius censeret saltem suspectum. 
Deque iis, quae praeterquam in novo libro illo nusquam 
alias legerentur, similiter statuendum esset, ubieunque sumi 


posset ceteris scriptoribus illa, si scissent, attingenda et, 

si facta essent, fuisse scienda. Nec prius omni suspicione 
ejusmodi librum exsolvere liceret, quam et repugnantia qua 
ratione concilientur et silentio apud reliquos omissa quo modo 
praeterire potuissent satis probabiliter enucleata esse con- 
staret. Quae si non possent enodari, credere oporteret 
librum illum aut non antiquum aut interpolatum esse aut certe 
erravisse. Sin neque interpolationis faciae vestigia depren- 
derentur, neque errorem extare per libri conditionem sta- 
tuere liceret, tertium tantum restaret. Illud vero tanto firmius 
amplectendum foret, quanto majore liber laboraret inopia 
aliorum signorum, quae originem, formam, linguam osten- 
derent antiquam. Hac, quae sola criticum decet, via ac 
ratione si Lieberkuehnius quam epistola sua professus est 
artem exercuisset, multo rectiore judicio haud dubito quin 
usurus fuerit. Quandoquidem enim diffiteri non poterit, quan- 
tum etiamnunc absit, ut aliquatenus saltem constet illa, quae 
inter fragmenta rerumque Romanarum auctores locupletes 
discrepent, vel quae sola his in actis inveniantur, jam satis 
explanata esse, in bonam partem fragmenta accipiens ad 
summum provehi debebat usque eo, ut suspicionem cum 
Zellio p. 127 et 228 sq. nondum sublatam, nequedum essentne 
vera acta liquere autumasset. Nos vero disquisitione facta 
edocti ne posse quidem etiamsi contortis sophismatis non 
convenientia ut conveniant explicari, in partem discedimus 
prorsus contrariam. Quum enim, nisi forte nihil fere non 
interpolatum esse mavis, non sit, quod verbis fortasse sin- 
gulis exceptis sententiae ipsae fragmentorum interpolatae 
censeantur, neque errores, quos monstrabimus , tot talesque 
de rebus quo tum maxime die actae sint plerumque traditis 
diurna in acta irrepsisse possint, licet minus urgeatur, quam 
celeriter omnia auxilia externa a fragmentorum amicis arces- 
sita deseruerint signa, fieri non potest quin, quod admini- 
culis quae ex ipsarum rerum relatarum conditione quasi 
emergere videantur prostratis unum haud dubie supererit, 

solum ac certissimum teneatur nullo omnino modo fragmenta 
haec antiqua esse. 

Quibus veter:m libris, unde res fragmentis narrandas 
depromeret, actuarius usus sit, ad singula demum indicare 
convenit. Quo facto numquam non in promptu erit, qua- 
tenus ipse aut concinat cum illis aut dissideat. Esse ubi 
conspiret locos complures haud mirabile putabis. quoniam, 
nisi fidem omnem excedere voluisset, a counfessae auctori- 
tatis scriptoribus vetustis tota re recedere nequaquam lice- 
bat. Dissensio vero, ubi veteres quin bono usui ei fuerint 
non ambiguum est, inter utrosque haud rara non magis mira 
videtur. Nam ne rationes suas alterum ad scopulum appel- 
leret, prospiciendum erat actorum compositori, ne nihil 
aliud quam compilasse scriptores antiquos existimaretur. Quo 
consilio interdum ab iis desciscere non veritus est, imprimis 
ubi ephemeridum fragmenta res gestas praesertim leviores 
suo quoque die accuratius quam illi viderentur consignasse. 
Verum non quaevis discrepantia studio 'quaesita est, cre- 
briorem actuarii peperit inscitia. ^ Eamque increpare licebit 
plerumque certe, ubi differentia aut gravior quam quae de 
industria faeta sit, aut si levior ea est, ut cur facta sit 
nequaquam percipiatur. Quamquam haud negaverim pauca 
passim in fragmentis superesse a veteribus dissona, quae 
inscitiae an consilio auctoris dentur dubitationem relinquant. 
Nam hominis jam pridem mortui complicatam animi notio- 
nem nemo mortalium ubique evolvet. Quare Zellius p. 228 
quae fieri non possunt fieri voluisse videtur, quod quibus 
de causis singula quaeque inter veteres actuariumque aut 
conveniant aut abhorreant accuratissime semper ut exqui- 
rantur et explanentur flagitavit. Ignorantia vero mera scri- 
ptorem fragmentorum a vero non raro abfuisse quid mirum 
est? Miraremur si nusquam abfuisset. Qua enimrenascentium 
litterarum aetate antiquitates juris publici resque gestae 
Romanorum perquiri demum coeptae sunt, virum inter aequales 


haud indoctissimum multa nunc vel trita ac pervulgata vix 
potuerunt non fugere. Quibus homines includuntur angu- 
stiis sui quisque aevi errorum nonnihil sugere solent, nec 
solum ex temporis illius virorum litteratorum caterva fal- 
sarium nostrum quaedam rerum Romanorum fefellit ignoratio. 

Haec sunt, quae de universis fragmentis disputanda 
censui. 5i quaecunque fidei eorum patrocinari putentur 
confutasse plerumque certe ac repulisse recte mihi videor, 
spes me tenet fore, ut quae acta quominus justissimae sint 
offensioni minime vindicari possunt, non amplius immerito 
habeantur pro genuinis. Virum vero, quem fuisse scripto- 
rem summa suspicio movetur, Ludovicum Vivem, fraudis 
suae etiam apertius alia ratione convinci posse, spei non- 
nihil relictum est. Romanarum enim rerum ac temporum 
descriptionem idem Vives ficto Joannis Warsenii nomine 
fertur emisisse. Qui liber quum ne in Berolinensi quidem 
bibliotheca regia extet, quod in manus meas non pervene- 
rit vehementer doleo. Sed alii alibi haud dubito quin in- 
spicere possint. [bi si inveniantur de Romanorum antiqui- 
tate quaedam cum his quidem actis convenientia non tamen 
cum scriptoribus antiquis, quis fabricator fragmentorum fuerit, 
nulla restabit dubitatio. Sed licet fraudatore ambiguo fraus 
jamjam manifesta est. Quanta vero qualisque concepta 
sit, quum primum schedas, quas conscriptas habeo, foras 
dandi nactus ero potestatem, luculentius demonstrabo fra- 
gmenta anquirens deinceps etiam singula. Interim missos 
paulisper fecerim centones hos actorum diurnorum undecim 
suppositicios. 

APPENDIX. 


Paucis ante diebus, quum hoc opusculum typis Gryphiae 
jam expressum esset, litteras accepi gratissimas a viro eru- 
ditissimo Aemilio Huebnero Dr. phil. in univ. Berol. privatim 
docente Madriti datas a.d. VIL Kal. Mai. Suadente enim, 
qua est benevolentia, M. Hertzio in universitate Pomerana 
litt. lat. et graec. P.P.O. ab Huebnero, cujus libro de S. P. Q. R. 
actis res a libello meo ut p. 17 indicavi non alienas tractante 
magnopere delectatus sum, per litteras ineunte mense Aprili 
petieram, ut si in inscriptionibus Hispanicis disquirendis 
multum versatus incurrisset forte in vestigia quaedam, qui- 
bus Joann. Ludov. Vivem ipsum illarum aliquas confinxisse 
probaretur, mecum benigne communicaret. Huebnerus autem 
interea Berolino relicto in Hispaniam profectus est, ubi anti- 
quitatis Romanae reliquiis investigandis insignem dat operam. 
Unde epistolam meam sero nactus haec fere, quae ad acta 
diurna spectant, sed patrio sermone mihi rescripsit, rescripta 
liberalius permisit ut divulgarem. 

Casu mirifico, inquit, Valentiae, Vivis in patria, manu- 
scriptum quoddam miscellum nuper in manus meas incidit, 
in quo etiam actorum diurnorum fragmenta illa leguntur inde 
a verbis V. CAL. APRILEIS FASCES PENES AEMYLIVM 
usque ad CAL. MAII COSS. IN GALLIAM PROFECTI AD 
C. CAESAREM.  Praescripta sunt actis haec: E libris 
pont. lintheis excerpta, et praescripta quidem manu ea- 
dem, quae acta nitide et eleganter exaravit. Tota litterarum 
ratio virum doctum sexti decimi p. Chr. n. saeculi indicat non 

Hispanum sed Germanum aut Italum. Posteriore vero manu 
aliqua haec adnotata sunt: sacada de un treslado que 
houo Honorato Juan de Luys Biues i. e. desumpta ex 
apographo, quod Honoratus Joannes accepit a Ludovico Vive. 
Honoratus Joannes Valentinus est, qui Carolum filium illum 
regis Hispaniae Philippi Il educavit. Manuscriptum miscel- 
laneum illud praecipue quidem Hispanas exhibet inscriptio- 
nes emissas a viris doctis saeculo decimo sexto in Hispania 
spectatissimis, inter quos nominandi sunt Hieronymus Zurita, 
Florianus de Ocampo, Ludovicus Andreas de Resende, Joan- 
nes Alonsus Francus. Verum ipsorum actorum diurnorum 
juxta fragmentum in manuscripto illo descripta haec legun- 
tur: fasti consulares et triumphales in membrana litteris con- 
signati, S. C, de Asclepiade, inscriptio columnae rostratae 
collectio inscriptionum Neapolitanarum, notae de bibliotheca 
Blandiniana et Vaticana, denique notae nonnullae extantes 
Hagae Comitum. Haec omnia mihi prodere videntur qua acta 
confingebantur fraudem in Italia aut in Batavorum terra com- 
missam esse, praesertim quum Ludov. Vivem neque vita nec 
scriptis nec studiis falsarium perhiberi putem. Num Paulum 
Merulam, quem fabricatorem actorum fuisse ante censui, jure 
censuerim, ambiguum est; postea propter temporis rationem 
de illo ipse dubitavi. Tu quomodo Vivem fraudatorem de- 
monstraveris, cupidus sum legendi. Ceterum de manuscripto illo 
Academiae reg. scient. Berol. prope diem accuratius referam. 

Haec Huebnero respondenti quam maximas ago gratias. 
Nam, licet secus existimarit, quod meam confirmet senten- 
tiam argumentum obtulit certissimum. lllud enim, quod ar. 
gumentatione uberiore comprobare studui, et omnia fragmenta 
undecim ab eodem esse viro profecta et Vivem ipsum cuncta 
primum non possedisse modo, sed tamquam genuina com- 
municasse cum viris doctis, illud inquam mirum in modum 
stabilitur manuseripto ab Huebnero Valentiae invento. Unum 


idemque exemplar saeculo decimo sexto seriptum undecim 


acta diurna cuncta exhibet et tradit ut antiquissima, quae e 
libris pontificum linteis sint excerpta. Ne unde emanaverint 
acta dubitatio relinquatur,. diserte adnotatur desumpta esse 
ex exemplari, quod Honoratus Joannes acceperit a Ludovico 
Vive. Vives ergo tertiam quoque actorum recensionem foras 
dedit eamque perhibentem fragmenta illa cuncta, quamquam 
duarum recensionum, quas ab eodem viro emissas evici, 
prior Pighiana partem tantum continebat. Duae illae diver- 
sis in terris viris diversis traditae erant, jam vero accedit 
tertia data etiam alibi alii. Ac tertia recensio Hispana non 
numero modo fragmentorum ab illarum altera, sed etiam 
scriptura videtur non leviter discrepare ab utraque. 

. . Quoad enim colligere licet ex versibus paucis ab Hue- 
bnero allegatis in recensione Hispana quattuor fragmenta po- 
steriora et litteris uncialibus conscripta sint et formam ob- 
tinent epigraphicam, Petavii vero exemplum a Vive acceptum 
neque hane neque illas proposuit. Etiam in prioribus fra- 
gmentis exemplaria differunt, quandoquidem Pighius Vossius- 
que Aemilium, Hispanum illud Aemylium, hoc Cal, illi K. 
vel Kal. scripserunt. Plura baud dubie reperientur, quum 
primum Huebnerus manuseriptum ediderit. Tum demum 
constituere licebit quo temporis ordine singula exemplaria 
confecta sint. ^ Quamquam vix dubitarim quin Pighianum 
septem tantum fragmenta edens omnium primum fuerint, 
Tanta ergo talisque recensionum ab eodem viro compluribus 
amicis et diversissimis quidem in terris traditarum discrepan- 
tia nemini unquam ex amicis indicata fieri non potest quin 
viro illi vertatur in fraudem. Fraudis vero ejusdem consilio 
faisarii. callido. factae illud esse censeo, ut in libello meo 
luculentius exposui, quod hoc quoque exemplum fragmen- 
tum fertur librorum fuisse linteorum. Id semper egit falsa. 
rius, quem Vivem fuisse mihi non amplius dubium est, ut 
fraudationem omni arte celaret. Quapropter quae confinxerat 


acta diurna, tamquam qualia essent ignoraret, pro librorum 

linteorum fragmentis vetustis se ipsum habere simulavit. 
Quae Huebnerus de Vivis vita ingenio studiorumque indole 
sibi sumere voluit, commentatione mea confutasse mihi videor. 
De P. Merula vero rectissime idem nunc dubitat, nam anno 
demum MDLVIII natus ille est, fragmenta vero, quae Vivem 
possedisse constat, jam ante annum MDXLI scripta oportet, 
usque ad quem supremum Vives vixisse fertur, quamquam 
ab aliis jam anno MDXXXVI dicitur mortuus. Verum quae 
ex manuscripti et litterarum ratione et argumento Huebnerus 
efficere voluit, minus probanda sunt. De ipso enim scriptore 
actorum idcirco nihil omnino inde colligere licet, quia quae 
juxta acta diurna illa in manuscripto leguntur aliquanto po- 
sterius demum reperta sunt, quam quae ab actorum scriptore 
possint descripta esse. Velut fasti consulares anno MDXLVVI, 
columnae rostratae basis MDLXV detegebantur, quo tempore 
Vives, penes quem acta saltem fuerunt, vita jam decesserat. 
Ceterum inscriptiones manuscripti Batavae quae Huebnerum 
maxime offendebant, nihil est quod negemus olim ab ipso 
Vive fortasse collectas esse posse, nam Vivem constat annos 
aliquot illa in terra Lovunii vixisse (Cf. Vitam Vivis ap. Wie- 
land. Opp. ed. Lips. 1840 ap. Goeschen. tom. XXXVI p. 162 sq.), 
Sed si Vivi debeantur, ab alio quopiam in manuscriptum illud 
transcriptae sunt. Nec magis actorum ipsorum quod ibi 
legitur exemplum Vivis manu exaratum est, sed, ut nota illa 
posterior diserte prodit, descriptum tantum est ex Honorati 
Joannis exemplari. Quapropter chirographo illi nihil inest, 
quod officiat meae sententiae, nec intercedo, si Huebnerus 
viri docti Itali vel Germani alicujus id esse putat. Sed con- 
fectum haud dubie est saeculo sexto decimo demum exeunte. 

